Pendapat Awal Kami Tentang Samsung Galaxy Note 7

Samsung Galaxy Note 7 akhirnya dilancarkan semalam menerusi acara Unpacked 2016 yang berlangsung di New York City. Pelancaran telefon terbaru siri Note ini menandakan Samsung Galaxy Note telah melangkah kepada model keenam mereka.

Untuk pengetahuan anda, Samsung telah melangkau penggunaan nama model siri Note mereka daripada Samsung Galaxy Note 5 kepada Samsung Galaxy Note 7. Hal ini berikutan Samsung mahu menyeleraskan nama model bersamaan siri Galaxy S bagi memudahkan urusan pemasaran model mereka selepas ini.

Percaturan yang agak lambat daripada Samsung untuk menyelaraskan siri keluaran mereka  memandangkan kedua-dua siri ini sudah dilancarkan hampir 6 tahun. Tapi tidak mengapa, better late than never.

Samsung Galaxy Note 7 dilancarkan dengan saiz skrin 5.7-inci Apa yang menarik tentang Samsung Galaxy Note 7 ini adalah skrin dwi-lengkung menerusi model terbaru ini menjadi Note 7 telefon pertama dengan skrin unik ini. Buat anda yang ragu-ragu dengan ketahanan skrin dwi-lengkung ini, Samsung turut menyertakan teknologi Gorilla Glass yang bakal menyelamatkan Note 7 daripada mudah retak.

Dari segi spesifikasi Samsung Galaxy Note 7 dilihat tidak mempunyai masalah untuk beroperasi dengan pantas dan smooth sepertimana Samsung Galaxy S7. Hal ini kerana kedua-dua model ini berkongsi hardware yang sama.

Kami agak terkejut dengan pemilihan Samsung untuk mengekalkan RAM 4GB berbanding RAM 6GB sepertimana telefon-telefon pintar lain yang baru sahaja diumumkan.

Apa yang menarik mengenai ruang storan telefon ini adalah Note 7 dilengkapi dengan ruang storan 64GB UFS 2.0. Ruang storan yang cukup besar untuk kegunaan sendiri. Penggunaan teknologi UFS 2.0 bakal membolehkan Note 7 dapat mengakses data dengan lebih cepat dan pantas. Buat anda yang mahu menjadikan Note 7 sebagai media hub, Note 7 turut dilengkapi dengan slot microSD yang boleh memuatkan storan sehingga 256GB menggunakan slot yang pada slot kad-SIM kedua.

Salah satu fungsi yang boleh dikatakan agak futuristik pada Samsung Galaxy Note 7 adalah fungsi iris scanner. Fungsi ini bakal memboleh pengguna unlock telefon dengan lebih cepat melalui pengimbas iris. Berdasarkan beberapa review awal, boleh dikatakan semua reviewer berpuas hati dengan fungsi iris scanner yang sangat responsif dan pantas.

Seperti juga Samsung Galaxy S7, Note 7 turut dilengkapi dengan sokongan kalis air IP68. Pada kali ini, Note 7 sekali lagi hadir dengan fungsi yang agak fancy iaitu sokongan untuk menulis menggunakan stylus meskipun berada di dalam air. Irrelevent yet futuristic.

Tidak banyak yang perlu diulas tentang Galaxy Note 7 memandangkan Note 7 turut berkongsi kamera yang sama sepertimana Samsung Galaxy S7. Dalam pada itu, tidaklah bermakna perkongsian ini tidak baik memandangkan Samsung Galaxy S7 antara telefon pintar dengan kamera yang terbaik setakat ini. Ia dilengkapi kamera belakang 12-megapixel dengan teknologi dwi-pixel, serta menyokong OIS. Untuk rakaman kamera hadapan pula, ia menggunakan kamera 5-megapixel. Kedua-duanya, didepan dan dibelakang dilengkapi dengan lensa aperture F/1.7.

Berita baik buat pengguna Malaysia, Malaysia antara negara yang terawal untuk menjual Samsung Galaxy Note 7. Para peminat siri Galaxy Note tidak perlu menunggu lama kerana telefon ini bakal mula dijual pada 19 Ogos ini dengan harga rasmi RM3199 daripada Samsung Malaysia.

Harga yang premium untuk sebuah peranti flagship. Namun, apabila membandingkan dengan penjualan Samsung Galaxy S7 Edge beserta features yang ditawarkan, kami jangkakan Samsung Galaxy Note 7 tidak mempunyai masalah dengan harga yang ditawarkan.

Sejujurnya, Samsung dilihat tidak membuat terlalu banyak perubahan pada Samsung Galaxy Note 7 apabila dibandingkan dengan Galaxy Note 5 dan Samsung Galaxy S7. Kami tidak pasti adalah ini langkah playsafe daripada Samsung atau perubahan hardware yang tidak begitu ketara di dalam jangka masa beberapa bulan.

Dalam pada itu, tidaklah bermakna Note 7 merupakan sebuah telefon yang gagal. Samsung Galaxy Note 7 masih berjaya menawarkan rekabentuk yang sleek and sexy. Tidak dilupakan juga teknologi-teknologi baru daripada Samsung Galaxy Note 7 seperti skrin dwi-lengkung dan iris scanner menjadikan Note 7 sebagai trendsetter buat kedua-dua teknologi yang sangat futuristik ini.

Tahniah buat Samsung kerana berjaya menghasilkan Android phone dalam kategori phablet yang boleh dikatakan almost perfect. Adakah berbaloi untuk dapatkan Samsung Galaxy Note 7? Kongsikan pendapat anda di ruangan komen dan juga lupa nantikan review penuh daripada kami.


Pendapatan 6 Pelakon Avengers Ini Cecah Nilai RM1.39 Bilion Tahun Lalu

‘Avengers: Endgame’ sehingga kini masih menjadi bualan hangat ramai lebih-lebih lagi dalam kalangan peminat tegar Avengers. Semua perkara yang bersangkut-paut dengan team Avengers akan mendapat perhatian termasuklah kutipan bersih tayangan filem itu yang sudah mencecah USD 2.77 bilion (~RM11.38 bilion).

Pasti ramai yang tertanya-tanya berapa pendapatan setiap ahli Avengers memandangkan Chris Hemsworth atau lebih dikenali sebagai Thor disenaraikan oleh Forbes sebagai salah seorang pelakon dengan pendapatan tertinggi di dunia.

Setakat tahun lalu, Chris Hemsworth mendahului kumpulan superhero tersebut pada tangga ke-24 pendapatan tertinggi iaitu sebanyak USD76,400,000 (~RM314,126,240) diikuti oleh Robert Downey Jr USD66,000,000 (~RM271,365,600).

Bradley Cooper yang memegang watak Rocket Raccoon pula menperoleh pendapatan USD57,000,000 (~RM234,361,200), Scarlett Johansson atau Black Widow dengan USD56,000,000 (~RM230,249,600), Chris Evans USD43,500,000 (~RM178,854,600) dan diikuti rapat oleh Paul Rudd sebanyak USD41,000,000 (~RM168,612,500).

Menurut Forbes, pendapatan ini bukanlah diterima sepenuhnya daripada bayaran gaji untuk filem Avengers: Endgame sahaja tetapi juga daripada kegiatan seni yang lain. Mungkin disebabkan gaji mereka yang besar menjadi salah satu faktor Marvel perlu ‘membunuh’ beberapa aktor dengan bayaran tinggi seperti Robert Downey Jr dan juga Scarlett Johansson.


Adakah Penggunaan Telefon Mampu Menyebabkan Kanser?

Sekiranya anda seorang pengguna telefon pintar, kami yakin anda pernah menerima nasihat untuk menjarakkan telefon anda daripada kepala untuk mengelakkan berlakunya kanser. Begitu juga dengan penggunaan telefon canggih yang dikatakan mempunyai radiasi yang tinggi.

Bagi mendapatkan jawapan disebalik persoalan ini, The Verge telah mengeluarkan sebuah video untuk mengetahui adakah persoalan ini benar atau sekadar hoax. Tonton video ini untuk mendapatkan jawapan penuh daripada para pengkaji.


Jumlah Pendapatan Di Fiverr Menyamai Harga Rumah Saya Sekarang

Baru-baru ini seorang lelaki Malaysia telah muncul di dalam sebuah blog laman sesawang antarabangsa yang menyediakan platform servis iaitu Fiverr.

Ia mengisahkan seorang pesara editor komik yang telah menjadikan animasi sebagai perniagaan sepenuh masanya. Dia ialah Alif Firdaus Azis, seorang kartunis dan animator profesional sejak tahun 2012.

Saya telah menemubualnya untuk tahu dengan lebih lanjut tentang kisahnya ini untuk menjadikannya satu inspirasi buat kita semua. InshaAllah.

Bercerita tentang latar belakangnya berkaitan kartunis dan animator, Alif bermula sebagai seorang kartunis dan animator secara main-main, iaitu sekadar buat sebagai hobi.

Kartun pertama tersiar di Majalah Gila-Gila pada tahun 1998 di halaman bakat baru, Mekar. Ketika itu umur saya, 13 tahun. Sekarang umur sudah 32 tahun.

Menurutnya, dia hanyalah seperti kebanyakan budak-budak tahun 1990-an, di mana hiburan mereka adalah dengan membaca majalah jenaka seperti Gila-Gila, Ujang, Gelagat, Jenaka, dan Geli Hati.

Sebagai peminat majalah-majalah itu, Alif mula menanam cita-cita mahu menjadi seorang kartunis profesional. Ia lebih kurang sama dengan budak-budak sekarang yang minat menjadi pelukis manga.

Mangaka, pelukis komik ala-ala komik Jepun.

Apabila mengetahui dia bercita-cita menjadi kartunis, saya bertanya kepadanya adakah dia mendapat pendidikan formal untuk menerokai bidang ini.

“Saya belajar dari banyak sumber. Ada secara berguru muka bertemu muka, pengalaman, dan ada juga secara online.

Saya belajar berkartun dari Arwah Rejabhad (lebih kepada disiplin kartun).

Animasi pula belajar secara direct dengan Stacey (Animator Disney, Simpson dan lain-lain). Saya juga belajar disiplin animasi di KRU Academy.

Yang lain-lain itu, saya belajar secara online yang tak terkira banyaknya. Tak larat nak tulis kat sini.

Oh ya, saya juga banyak berguru animasi dengan ex-office mate saya di KRU Studio.

Mereka paling banyak ajar saya. Mereka animator-animator dari India yang pernah buat job dengan Disney dan Cartoon Network. Belajar sikit je. Sebab saya bersama mereka selama sebulan je.”

Pernah berada di sekeliling orang-orang hebat, Alif turut mendapat penangannya dengan berusaha menjadikan dia hebat di dalam bidang yang diceburinya ini. Itu adalah satu motivasi buat dirinya.

Video di atas adalah video milik klien Alif yang menggunakan perkhidmatannya melalui Fiverr.

Pada awalnya Alif tidak tahu tentang laman sesawang Fiverr sehinggalah dia diberitahu oleh salah seorang yang menulis komen di bawah video Youtube nya.

“Oh ya…. yang Fiverr itu sekadar part time sebenarnya. Saya banyak buat job di luar Fiverr seperti melalui clients sedia ada. Saya banyak berhubung dengan mereka melalui email dan Facebook,” jelas Alif tentang penglibatannya dengan Fiverr.

Sebelum Alif menjadi animator dan kartunis sepenuh masa, Alif pernah bekerja sebagai editor komik di salah satu syarikat penerbitan tempatan dalam tempoh lebih kurang antara 6 hingga 7 tahun.

Selepas menyertai Fiverr sebagai salah seorang penyedia servis animasi, Alif telah mendapat duit pendapatan dari situ yang menyamai harga rumah yang Alif duduki kini, iaitu di Ukay Perdana.

Alif menerangkan lagi, nilai itu dia kira berdasarkan harga rumah 5-6 tahun lalu, bukan nilai rumah sekarang. Jadi, dia harap orang tidak salah faham tentang ini.

Menurut Alif, dia sebenarnya sudah mempunyai ramai clients sedia ada. Mereka berulang-ulang melakukan kerjasama dengan Alif. Oleh kerana hubungan yang baik itu, mereka menjadi client for long term.

Fiverr ini untuk mantain duit tepi. Client sedia ada, real job.

Sejak itu, Alif mempunyai lebih banyak masa bersama keluarga dan melakukan aktiviti hobi yang digemarinya.

Saya sempat melihat wall Facebook Alif dan membaca komen-komen di bawah artikel Fiverr di situ. Rata-rata tidak tahu apa itu Fiverr. Saya tanya Alif apa perasaannya pada masa ini.

“Seronok sebab rupa-rupanya ramai yang tak tahu. Harap mereka bermotivasi,” kata Alif dengan gembira.

Lanjutan dari itu, saya bertanya kepada Alif adakah dia tidak risau akan persaingan sekiranya ramai orang akan menawarkan servis yang sama sepertinya di Fiverr.

Jawapan Alif ini buat saya fikir no wonder dia sukses:

Sebelum ini saya dah pun suggest web ini pada kenalan-kenalan saya juga. Bagi guide kepada mereka macam mana nak sukses.

Saya sebenarnya dah jadi duta Fiverr sejak beberapa tahun lalu. Memang tugas saya mendorong orang baru,” jelas Alif.

Alif tidak mendapat apa-apa duit dengan menjadi duta Fiverr. Tapi tetap ada kelebihan sebagai duta Fiverr ini. Orang seperti Alif akan diberikan keutamaan terlebih dahulu jika Fiverr ada menganjurkan apa-apa event dan peluang lebih tinggi untuk highlights service Alif di web mereka.

Kadang-kadang dapat baju, kad. Macam tu lah. Saya buat kerja saya je. Mereka nak bagi, saya ambik je la. Hahaha.

Ramai juga orang menyatakan minat untuk belajar dengan Alif. Tetapi Alif tidak dapat melaksanakannya kerana sebab-sebab tertentu.

“Sebelum ni, ada kawan yang mencadangkan buat kelas ataupun ebook. Tetapi saya ni jenis tak gemar bercakap di khalayak umum. Akhirnya ia berlalu begitu saja.

Biasanya saya cadangkan mereka subsribe podcast Fiverrcast di Soundcloud. Selain untuk Fiverr, ia bagus untuk bisnes luar Fiverr juga.”

Servis yang Alif tawarkan di Fiverr adalah berkaitan dengan animasi 2D, bukan 3D. Oleh kerana ramai anak muda kini beralih ke arah 3D, ia membuka lebih banyak peluang rezeki buat Alif yang mahir melakukan animasi 2D.

“Permintaan animasi 2D tidak pernah sepi. Sentiasa ada (mungkin bertambah). Sebab ia murah, pantas dan senang.

Lebih-lebih lagi animator 2D makin berkurang di dunia ini. Maka kami menjadi semakin rare di pasaran,” ujar Alif.

Adakah kerana ramai mengejar 3D sehinggakan meninggalkan 2D? Itu soalan saya kepadanya.

“Ya, itu salah satu punca. Student lebih minat belajar 3D tetapi pada masa sama industri masih memerlukan 2D.

Saya menyoal Alif lagi adakah ini kerana ramai tidak tahu tentang permintaan animasi 2D.

“Ya. Sebab 3D sedang popular ketika ini. Terutamanya untuk filem tayangan pawagam dan TV tempatan.

Tetapi 2D masih diperlukan untuk iklan-iklan dan rancangan TV. Cuma, memandangkan filem 2D dah macam pupus di pawagam, maka anak muda kurang memandang 2D,” jelas Alif sebelum mengakhiri temubual di antara kami kerana dia perlu hadiri temujanji yang seterusnya.

Anda boleh baca kisah Alif di Fiverr di sini.


Pendapatan CEO Dan Pegawai Tertinggi Bank Di Malaysia Yang Ramai Tidak Tahu

Ketepikan sejenak ‘kekeliruan’ yang timbul berkenaan isu moratorium pinjaman, mungkin ada yang tertanya-tanya berapakah pendapatan ‘bos besar’ ataupun CEO bank-bank yang sering kita gunakan di Malaysia ini.

Untuk menghilangkan curiousity dan perasaan ingin tahu anda tentang berapa pendapatan yang dijana oleh bos-bos besar ini, berikut kami susunkan gaji lima CEO bank terkenal di Malaysia mengikut urutan paling kecil ke paling besar.

Berada di kedudukan kelima adalah Datuk Abdul Farid yang mula dilantik sebagai Group President dan Chief Executive Officer  Maybank sejak Ogos 2013.

Beliau bukanlah individu yang calang-calang dalam dunia perbankan dan mempunyai 25 tahun pengalaman dalam perbankan pelaburan dan kewangan korporat bersama beberapa institusi terkenal seperti Khazanah Nasional Berhad, JP Morgan dan Aseambankers.

CEO: Tengku Zafrul Aziz (sehingga 9 Mac 2020)

Antara nama yang paling dikenali dalam senarai kali ini adalah Tengku Zafrul Aziz yang pernah berkhidmat sebagai CEO CIMB Bank.

Bersama CIMB beliau berkhidmat selama enam tahun sejak 2014 sebelum menyertai kabinet Perdana Menteri Tan Sri Muhyiddin Yassin pada Mac lalu sebagai Menteri Kewangan.

Alumni Kolej Melayu Kuala Kangsar ini juga merupakan ahli APEC Business Advisory Council dan merupakan penasihat pembangunan sosioekonomi kepada Majlis Sukan Negara.

Berada di kedudukan ketiga, Tan mula menyertai Board of Directors Hong Leong Bank Berhad pada Julai 2013.

Sebelum bersama Hong Leong, Tan pernah berkhidmat bersama DBS Bank sejak 1981  dan pernah menyertai beberapa institusi kewangan tersohor serantau seperti Citibank, Standard Chartered Bank and ANZ Bank.

Sumber: Hong Leong Financial Group Annual Report 2019

Merupakan Chartered Banker of the Asian Institute of Chartered Bankers (“AICB”), Fuda mula dilantik ke posisinya sekarang sejak 5 Februari 2016.

Sama seperti Tan yang berada di kedudukan ketiga, Fuda juga pernah berkhidmat bersama DBS Bank Ltd (“DBS”), Singapura dan mempunyai 16 tahun pengalaman bersama Citigroup.

Bersama Citigroup, beliau melancarkan Citi’s Consumer Banking di Vietnam dan membantu menguruskan institusi tersebut ketika krisis kewangan pada 2008 dan 2009.

Sumber: Annual Report 2019 – Hong Leong Bank

Boleh dikatakan individu paling berpengalaman dalam senarai kali ini dengan 59 tahun pengalaman dalam industri kewangan dan perbankan.

Mula menyertai Public Bank pada 1966, beliau kemudiannya mula menuju ke kemuncak selepas dilantik sebagai Executive Director pada June 1997 sebelum dinamakan sebagai Managing Director/Chief Executive Officer pada 2002.

Selain memegang jawatan tertinggi di Public Bank, beliau juga merupakan Pengerusi Association of Hire Purchase Companies Malaysia dan ahli Steering Committee and the Service Provider Consultative Group of the National Payments Advisory Council, dan ahli  the Economic Action Council.

Bagaimanapun, anggaran pendapatan ini adalah hanyalah berdasarkan laporan kewangan tahunan yang dibekalkan di laman sesawang setiap bank yang terlibat dan pendapatan sebenar individu-individu dalam senarai ini mungkin berbeza atau pun tidak daripada apa yang dinyatakan di sini.

Tetapi, setidaknya kita dapat menghilangkan sedikit curiosity kita berkenaan gaji yang diterima ‘orang-orang besar’ dan CEO bank-bank yang kita sering gunakan setiap hari ini.

Jka melihat kepada kelayakan dan pengalaman yang dimiliki, angka yang dibekalkan dilihat berpatutan dan berseusaian dengan tanggunggjawab yang terpaksa dipikul mereka dalam menguruskan institusi-institusi perbankan ini.

Tahukah anda, Bank Negara Malaysia pada semalam memberikan peringatan bahawa peminjam sewa beli dan pembiayaan Islam akan tetap dikenakan faedah sepanjang tempoh moratorium ini. Baca perkongsian kami di bawah untuk membaca dengan lebih lanjut.

Peminjam Sewa Beli Dan Pembiayaan Islam Berkadar Tetap Bakal Dikenakan Faedah Sepanjang Moratorium

BNM Umum Penangguhan Bayaran Pinjaman Bank Secara Automatik Selama Enam Bulan

Kejutan Moratorium, Berapa Lebihan Faedah Perlu Dibayar Dan Patutkah Kita Ambil?


Pendapatan Dari Singapura Tidak Akan Dikenakan Cukai Di Malaysia

Rakyat Malaysia yang bekerja di Singapura tetapi menetap di negara ini tidak akan dikenakan cukai pendapatan. Kenyataan ini telah dikeluarkan sendiri oleh pihak Lembaga Hasil Dalam Negeri (LHDN) berikutan berlaku kekeliruan mengenai status pembayaran cukai pendapatan ini.

Kekeliruan timbul berikutan dengan situasi status pemastautin bagi tujuan percukaian di Malaysia di bawah Akta Cukai Pendapatan (ACP) 1967 kepada individu yang tinggal di Malaysia melebihi 183 hari.

Namun begitu, individu tersebut tidak akan dikenakan cukai pendapatan sekiranya tidak mendapat apa-apa pendapatan yang berpunca dari Malaysia.

Ketua Pegawai Eksekutif LHDN, Datuk Seri Sabin Samitah menjelaskan sebarang pendapatan dari luar negara yang dibaa masuk ke Malaysia akan dikecualikan daripada cukai di bawah Perenggan 28, Jadual 6, ACP 1967. Tambah beliau, iki kerana punca pendapatan republik itu bukannya daripada punca penggajian di Malaysia.


Berapa Banyak Duit Yang Pereka Kasut Nike Dapat?

Pada kegawatan baru baru ini yang melibatkan tiga top pereka Nike yang berhijrah ke adidas telah mendedahkan beberapa angka kewangan yang menarik. Dalam proses Marc Dolce, Denois Dekovic dan Marc Miner meninggalkan Nike untuk memulakan studio design bersama adidas, dokumen mahkamah yang menunjukkan pendapatan tahunan ketiga-tiga pereka itu didedahkan. Dokumen tersebut mengesahkan yang Nike membayar tinggi kepada top talent mereka, di mana ketiga-tiga pereka itu menerima pendapatan 6 angka semasa mereka meninggalkan Nike.

Dolce, Design Director untuk Nike Sportswear memperoleh USD374,550, sementara Dekovic, Senior Design Director untuk Global Soccer memperoleh USD362,580, dan Miner, Senior Footwear Designer untuk Running, memperoleh USD304,890. Walaupun angka-angka itu tidak menggambarkan tipikal gaji kebanyakan designer profesional, tapi angka-angka itu cukup menunjukkan peranan yang dimainkan oleh mereka dalam menghasilkan keseluruhan rekaan yang kita lihat pada Nike hari ini.


Pendapatan Instagram Cristiano Ronaldo Dilaporkan Lebih Tinggi Berbanding Di Juventus

Sebut mengenai Cristiano Ronaldo kami yakin ramai yang cukup mengenalinya. Berjaya menjadi ikon bola sepak serta popularitinya yang terjangkau selama lebih sedekad berjaya membuatkan nama beliau dikenali.

Terbaharu, Cristiano Ronaldo nampaknya berjaya menjadi antara influencer dengan pendapatan tertinggi di Instagram. Pendapatan yang diperoleh bukan sahaja mengalahkan beberapa pemain bola sepak popular malah turut memintas beberapa selebriti terkenal.

Berdasarkan laporan, Cristiano Ronaldo berjaya mengaut keuntungan melalui iklan di Instagram sebanyak £38.2 juta (RM207.66 juta) diikuti dengan pencabar terdekat beliau, Lionel Messi dengan £18.7 juta (RM101.66). Pendapatan yang diperoleh juga dilihat berganda lebih tinggi berbanding David Beckham, Salena Gomez, Kylie Jenner dan Khloe Kardashian.

Lebih hebat, jenama yang dibawa dirinya berjaya membuatkan pendapatan yang diperoleh melalui platform Instagram melalui pengiklanan lebih tinggi berbanding kontrak beliau di Juventus yang dianggarkan sekitar £26.39 juta (RM143.46 juta).

Pendapatan yang diperoleh melalui dua sumber ini secara tidak langsung membolehkan pemain berasal dari Portugis ini mengaut £64 juta setakat tahun ini. Untuk pengetahuan, pendapatan yang disebutkan tidak termasuk dengan jumlah keuntungan yang diterima sepanjang menjadi beberapa duta beberapa syarikat terkemuka dunia.

Melihat kepada karier beliau yang semakin memuncak dalam bidang pengiklanan, tidak mustahil nama beliau bakal berada sebaris dengan David Beckham, Tiger Woods dan Sarena Williams dalam bidang pengiklanan.

Tahukah anda, David Beckham dibayar sebanyak RM1.22 juta untuk setiap gambar iklan beliau di Instagram. Turut dikongsikan, Sonny Williams memohon maaf kepada jurugambar Malasia berikutan sebuah isu di Instagram. Klik pautan di bawah untuk mengetahui dengan lebih lanjut.

David Beckham Dibayar RM1.22 Juta Untuk Setiap Gambar ‘Sponsored’ Di Instagram

Sonny Williams Mohon Maaf Kepada Jurugambar Malaysia Kerana Isu Gambar Di Instagram


Ini Pendapatan Klip Video Lagu Yang Terima Tontonan Tertinggi Di YouTube

26 bulan selepas dilancarkan, akhirnya rekod tontonan video tertinggi Youtube yang sebelum ini menjadi milik Psy menerusi lagu ‘Gangnam Style’ berjaya dipecahkan oleh lagu ‘See You Again’ nyanyian Wiz Khalifa bersama Charlie Puth.

Memandangkan music video ini berjaya mendapatkan jumlah tontonan yang tertinggi, ramai yang terfikir berapakah jumlah pendapatan hasil daripada pengiklanan Youtube yang diterima menerusi video penuh emosi ini.

Berdasarkan sumber daripada TheNextWeb, produksi Wiz and co berjaya mengutip lebih $2.9 juta (~RM12.45 juta) berdasarkan jumlah tontonan 2.9 billion setakat artikel ditulis. Jumlah pendapatan yang diterima juga bakal bertambah dari semasa ke semasa bergantung kepada jumlah tontonan.

Nyanyian Charlie Puth yang penuh dengan emosi serta ‘kehadiran’ Paul Walker antara yang menjadi elemen utama dalam mendapatkan jumlah tontonan tertinggi video ini. Tahniah diucapkan buat semua yang terlibat di dalam music video ini.


Bagaimana Usahawan Ini Menjana Pendapatan USD70 Juta Dengan Menjual Daging Di Lot-Lot Parking

Semuanya bermula pada tahun 2009, apabila ekonomi dunia mengalami kemelesetan. Dua beradik, Mike dan JC Conrad yang masing-masing terlibat dalam bidang hartanah dan pembinaan, terjejas teruk. Mereka kehilangan rumah dan kereta mereka ditarik. Mereka jatuh muflis. Kebetulan, bapa mereka jatuh sakit dan mereka membuat keputusan untuk meninggalkan Seattle dan pulang ke kampung mereka di Spokane, Washington.

Bersama sepupu mereka, Adam Kremin, Mike dan JC Conrad memerah otak mencari idea bisnes yang boleh mereka lakukan. Terlintas idea berdasarkan pengalaman JC Conrad, sewaktu beliau berkerja sebagai pengurus kedai runcit, khusus kepada penjualan ayam. Pada waktu itu, 18kg bekalan ayam segar dibeli daripada penternak, dipotong kecil, dipaketkan, diletakkan di rak dan dijual pada harga yang sedikit mahal.

Melihat kepada proses yang banyak sebelum ayam dapat dijual, JC Conrad mendapat idea untuk menjual lebih banyak ayam : bertanya kepada orang ramai, adakah mereka berminat untuk membeli ayam pada harda 50% lebih rendah daripada harga pasaran, jika mereka membeli 18kg ayam. Hampir 1,000 orang pelanggan berminat dengan idea itu dan mereka menjual 36 tan ayan dalam masa dua hari – tanpa perlu memproses ayam-ayam tersebut.

Berdasarkan idea tersebut, mereka bertiga memulakan langkah dengan ke gereja dan mengiklankan tentang tawaran mereka : 18kg ayam terus dari ladang, pada harga 50% lebih rendah daripada harga pasaran. Mereka menjangkakan, disaat ekonomi yang meruncing, orang ramai akan cuba berjimat apa sahaja yang boleh.

Model bisnes mereka mudah, dapatkan duit pendahuluan daripada pelanggan, sewa trak, pergi ke ladang, beli kesemua ayam dan jumpa pelanggan mereka dikawasan parkir gereja. Sambutan daripada masyarakat Spokane sungguh menggalakkan sehingga mereka berjaya mengutip USD40,000 pada Disember 2009.

Pada tahun 2010, mereka secara rasmi memulakan syarikat Zaycon Fresh dan menumpukan bisnes segar-dari-ladang mereka di daerah Spokane.
“Tiada seorang daripada kami ini lepasan kolej, kami hanyalah entrepreneur yang berniaga kecil-kecilan”, ujar Mike, selaku CEO Zaycon Fresh.
“Kami tubuhkan syarikat ini dan menjual apa sahaja yang boleh seperti ayam, daging dan steak. Tiada sebab lain kecuali kami mahukan pendapatan”

Meskipun Zaycon Fresh berkembang di Spokane, mereka seringkali ditanya adakah bisnes mereka boleh didapati ditempat lain. Mereka akhirnya membuat keputusan untuk cuba mengembangkan bisnes mereka ke daerah lain. Bermula dengan Seatlle, Boise dan Portland, mereka mendapat sambutan yang sangat menggalakkan.

Selepas kejayaan tersebut, mereka membangunkan website untuk memudahkan pelanggan mengetahui tawaran-tawaran mereka dan membayar penduhuluan secara online. Akhirnya, mereka membuat keputusan nekad untuk mengembangkan bisnes Zaycon di lot-lot parking seluruh negara. Untuk mendapatkan liputan yang luas diseluruh negara, Mike dan JC Conrad menghantar email kepada 1,000 blogger. Dengan trak yang penuh dengan kotak-kotak yang mengandungi ayam, Mike menjelajah dari California ke Florida, dan Adam pula dari Washington ke Maine, untuk memberikan ayam-ayam tersebut kepada blogger-blogger untuk mereka review. Hasilnya, review produk mereka keluar di lebih 400 blog dan Zaycon mendapat beribu-ribu pendaftaran baru.

Pendapatan mereka mencecah USD400,000 pada tahun 2010. Zaycon Fresh mula mempelbagaikan produk daging mereka dan jualan meningkat kepada USD4.6 juta. Rezeki mereka mencurah-curah apabila syarikat mereka dipaparkan di rancangan Good Morning America. Selepas rancangan tersebut ke udara, Zaycon Fresh dibanjiri dengan 35,000 pendaftaran pelanggan baru – menyebabkan website mereka crash.

Bermula daripada situ, mereka sedar yang mereka perlu meningkatkan kapital untuk menangani permintaan yang meningkat tiba-tiba. Pada March 2013, mereka mendapat suntikan USD1 juta daripada Mike Giunta. Mereka juga membuat pinjaman sebanyak USD1.3 juta dan memperoleh sejumlah USD6.3 juta daripada pelabur-pelabur lain.

Syarikat mereka terus berkembang dan sehingga kini mempunyai pendapatan tahunan sebanyak USD17 juta dan mempunyai 80 orang pekerja. Servis mereka meliputi 1,200 lot parking diseluruh 48 negeri di Amerika dan mempunyai pelanggan lebih daripada 120,000. Untuk tahun ini, mereka menjangkakan pendatapan mereka mencecah USD70 juta!

Siapa sangka mereka yang dahulunya jatuh bankrap, ditambah dengan kemelesetan ekonomi pada waktu itu, mereka mendapat idea untuk meringankan beban orang lain dengan jualan terus dari ladang, kini mempunyai syarikat bernilai jutaan dollar berasaskan model bisnes yang sama.

“If we focus on people, which is what this whole thing is about, the business will grow,”.

LIKE dan FOLLOW Vocket di Facebook serta Instagram


Pendarahan Berterusan, Doktor Masih Cari Punca Penyakit Nad Zainal

Seperti yang dilaporkan sebelum ini, pelakon jelita Nad Zainal berada dalam keadaan kritikal di Unit Rawatan Rapi (ICU) akibat komplikasi paru-paru berdarah.

Menurut pelakon utama drama Cinta Buta, Ungku Ismail, keadaan Nad Zainal masih belum diketahui kerana doktor belum menentukan punca penyakitnya.

Menurut laporan, Ungku Ismail berkata, doktor masih tidak pasti sama ada jangkitan itu berpunca daripada kencing tikus atau bakteria daripada penyakit lain kerana Nad Zainal tidak menunjukkan sebarang gejala tersebut.

Bukan itu sahaja, malah doktor menyatakan bahawa Nad mempunyai autoimun iaitu keadaan di mana sistem imunnya menyerang sel atau tisunya sendiri.

Ramai yang tertunggu-tunggu kemaskini khabar berita Nad dari Ungku Ismail. Bagaimanapun, Ungku telah memaklumkan bahawa empat doktor kini merawat dan memantau Nad dengan dos steroid yang tinggi.

Sementara itu, pendarahannya masih lagi berlaku walaupun doktor sedang berhempas pulas mengeluarkan darah yang berkumpul dalam paru-paru.

Ujar Ungku lagi, doktor sudah memberi pelbagai ubat, namun masih tiada kesan atau tindak balas terhadap jangkitan pelakon Dendam Seorang Isteri itu.


Pendedahan Kes ‘Anak Taikun’ Punca Akaun Twitter Edisi Siasat Dipadam?

Akaun Twitter Edisi Siasat yang banyak merungkai kes-kes rasuah dan salah guna kuasa melibat golongan ‘kayangan’ di Malaysia nampaknya telah pun dipadam.

Akaun tersebut dilaporkan ‘hilang’ setelah Edisi Siasat membongkar mengenai satu kes yang terjadi pada 2019 melibatkan ‘anak taikun’ yang dilaporkan menanam berpuluh pokok ganja di dalam kondo.

Menurut Edisi Siasat, pihak polis pernah mencadangkan bahawa lelaki dengan nama Nevin Tan, yang didakwa menanam ganja di dalam kondo itu dituduh di bawah Seksyen 39B Akta Dadah Berbahaya. Namun kes itu diarah tutup atau NFA (No Further Action) oleh peguam negara ketika itu, iaitu Tommy Thomas.

Menurut Free Malaysia Today, Thomas telah pun menafikan beliau bertindak secara korup dalam mengendalikan kes Nevin yang ditahan atas kesalahan dadah semasa beliau memegang jawatan itu.

Di dalam akaun Telegram Edisi Siasat, difahamkan bahawa tidak sampai 24 jam selepas pihak Edisi Siasat membongkarkan kes dadah yang melibatkan anak seorang ahli perniagaan terkenal di media sosial Twitter, akaun tersebut terus digantung.

Menurut Emmanuel Samarathisa, seorang wartawan untuk laman The Malaysianist, “Akaun Twitter Edisi Siasat telah digantung. Ciapan terakhir berkisar tentang peguam negara ketika itu Tommy Thomas terhadap tuduhan dadah Nevin Tan pada 2019,” katanya.

Tambahnya lagi, beberapa laman berita tempatan melaporkan mengenai Nevin yang dijatuhkan hukuman pada Februari 2020 oleh majistret Kuala Lumpur. Manakala MalaysiaKini pernah mencuba untuk mendapatkan kertas pertuduhan daripada timbalan pendakwa raya, namun permintaan itu ditolak.

Selepas kejadian tersebut, Edisi Siasat kini hanya aktif di akaun Telegram yang mempunyai lebih 60,000 pengikut. Di Telegram, Edisi Siasat turut meminta agar kes melibatkan anak kepada ahli perniagaan ini dibuka semula.

Dakwaan ‘Edisi Siasat’ hanya rekaan, Ketua Polis Negara mahu cari pemilik akaun. Rujuk pautan di bawah untuk mengetahui lebih lanjut.

Dakwaan ‘Edisi Siasat’ Hanya Rekaan, Ketua Polis Negara Mahu Cari Pemilik Akaun

Dedah Salah Laku Penguat Kuasa, Polis Minta Bantuan SKMM Kesan Pengendali Twitter Edisi Siasat

Adik Guna Akaun Azam, KP SPRM Mahu Heret Pemilik Twitter ‘Edisi Siasat’ Ke Mahkamah


Pendedahan Sebenar Pengalaman Ngeri Yang Dilalui Mangsa Pedofilia Serta Kesannya

“Saya pernah diliwat dan dirogol oleh adik lelaki ibu saya sendiri ketika umur 8 tahun, dan berlarutan sehingga saya berumur 13 tahun. Satu je saya nak pesan kepada semua ibu bapa, JANGAN PERCAYA SESIAPA PUN untuk jaga anak kita. Walaupun adik beradik kita sendiri.”

Ini kiriman email yang saya terima pagi tadi, oleh salah seorang pembaca buku saya “3 Kertas 3 Krayon 3 Pensel Warna“.

Wanita yang minta namanya dirahsiakan ni,tergerak untuk email saya, selepas baca satu perkongsian dalam buku tu yang betul-betul menyentuh perasaannya, iaitu PEDOFILIA.

Dalam email tersebut, beliau ada ceritakan secara detail tentang peristiwa hitam yang masih jelas dalam kepalanya.

I won’t share the whole story here, sebab saya yang baca pun menggigil.

Tapi saya nak kongsi sikit kronologi kejadian yang berlaku kepada wanita malang ni supaya boleh jadi ikhtibar kepada kita yang mungkin pandang remeh tentang isu pedofilia.

Menurut wanita tersebut tragedi bermula sekitar tahun 1994, ketika berumur 8 tahun.

Adik lelaki ibu saya dapat tawaran di kolej berhampiran dengan rumah kami. So sejak itu, dia mula tinggal serumah dengan kami. Bagi mak ayah saya, benda ni biasa dan tak salah pun. Lagipun, dia adik beradik mak saya.

Semuanya berjalan seperti biasa, sampailah saya perasan pakcik saya suka meriba saya di pangkuannya dan kerap memegang peha saya. Beberapa lama kemudian, pakcik saya lebih berani dengan mula memegang kemaluan saya, dan saya juga disuruh pegang kemaluannya.

Masa tu saya pernah nak bagitahu ibu, tapi pakcik cakap, kalau bagitahu ibu nanti kena marah. So saya diamkan saje. Bila ibu ayah saya tiada di rumah, pakcik akan ajak tengok cerita-cerita lucah di biliknya. Dan lama-kelamaan kami mula ikut adegan-adegan lucah dalam cerita tersebut.

Selain tu, pakcik saya suka ambil gambar saya ketika mandi. Masa tu pakai kamera kodak je. Sekarang saya tak tahu gambar tu masih dalam simpanan dia atau tak. Masa saya darjah 4, saya mula diliwat dan dirogol oleh pakcik saya.

Masa darjah 5, pakcik saya tamat pengajiannya dan pindah ke tempat lain. Saya ingat takkan jumpa dia lagi, tapi saya silap. Sebab dia selalu datang “ziarah” kami dengan alasan, “rindu keluarga kakaknya”.

Setiap kali dia datang ziarah, kami akan lakukan seks. Dan pada umur saya 12 tahun, saya mula sukakan perbuatan terkutuk itu dan ternanti-nanti kedatangan pakcik saya.

Semuanya berakhir pada umur 13 tahun, bila kami sekeluarga terpaksa pindah ke Kuching, untuk mengikut ayah. Sekarang saya dan pakcik saya tu, masing-masing dah dewasa, dah kawen, dan dah ada anak.

Kami selalu terserempak pada musim raya atau bila ada majlis di kampung. Pakcik saya tu akan buat tak tahu je bila nampak saya. Selamber dia borak-borak gelak-gelak. Padahal dalam hati saya ni rasa nak ambik cangkul, bunuh dan tanam dia hidup-hidup!

Benda macam ni kita tak expect langsung boleh jadi, kan? Apatah lagi si durjana tu ialah adik kita sendiri, dan mangsanya ialah anak kita yang susah payah kita lahirkan ke dunia. Tapi senang-senang je orang boleh rosakkan.

Apa yang menarik perhatian saya lagi, wanita malang ni ada kongsi tentang kesan tragedi pedofilia ni terhadap hidupnya. And apparently, pedofilia adalah satu malapetaka yang amat buruk dan beri impak kekal sepanjang hayat kepada mangsa.

“Walaupun dah berpuluh tahun lamanya tragedi ni, tapi perbuatan pakcik saya tu masih meninggalkan kesan yang amat dalam pada diri saya. Dan saya rasa tak adil bila tengok dia bahagia macam takde apa-apa berlaku!”

Ini antara kesan-kesan pedofilia yang dikongsikan oleh wanita tersebut:

1. Saya takut dengan semua orang dewasa. Sehingga ada yang cakap saya kurang ajar, sebab taknak bersalaman bila berjumpa.

2. Saya kuat memberontak, agresif tak tentu hala, cakap kasar, dan suka mencederakan diri sendiri. Saya pernah hentak kepala ke dinding sambil menangis.

3. Badan saya selalu lemah, dan kerap jatuh sakit. Ibu ayah pun hairan bila saya selalu ponteng sekolah sebab tak sihat.

4. Saya selalu menghadapi gangguan tidur dan mimpi buruk.

5. Masa awal peringkat dirogol, saya hilang selera makan sampai berat badan turun mendadak, dan pernah warded ke hospital.

6. Saya menghadapi masalah pelajaran merosot. Sebab langsung tak boleh fokus, dan selalu dapat kelas paling hujung sehingga tamat persekolahan.

7. Saya sentiasa dalam trauma dan kemurungan melampau, sampai takde orang nak berkawan dengan saya.

Kesan jangka masa panjang (bila mangsa dah dewasa):

1. Saya jadi seorang yang panas baran dan sukar dikawal.

2. Emosi saya tak keruan dan selalu dikatakan gila. Sebab kejap gelak kuat, kejap lagi nangis. Macam ada orang lain dalam diri saya.

3. Zero self-esteem. Saya langsung tak boleh eye-contact dengan orang lain. Takut dan rasa diri ni hina sangat.

4. Paling menyedihkan, saya bukan lah isteri dan ibu yang baik seperti wanita-wanita lain. Mungkin sebab kemurungan, trauma dan panas baran melampau dalam diri saya. Tapi jauh di sudut hati, saya sebenarnya sayang suami dan anak-anak.

5. Saya tak pandai berkomunikasi dan anti-social tahap kronik. Saya kawen dengan suami pun sebab dijodohkan oleh ibu bapa.

Allahuakbar. Such a wake up call for all of us, kan? Mungkin selama ni kita terlalu leka dan lupa berwaspada tentang isu ni.

Dulu pedofilia ni kurang diberi penekanan sebab mungkin takde kesedaran dan belum ada teknologi macam sekarang.

Tapi sekarang, NO EXCUSE! Semua parents kena aware dan ambil langkah berjaga-jaga. Serta cari ilmu tentang perkara ni.

Dalam buku “3 Kertas 3 Krayon 3 Pensel Warna” (mukasurat 84),saya ada share tentang 11 langkah awal untuk elakkan pedofilia berlaku pada anak-anak. Dan ketahui jugak apa ciri-ciri biasa yang ada pada seorang pedofil durjana ni.

So please. Do some readings. Jangan dah jadi sesuatu, baru gelabah nak pusing balik masa. Na’uzubillah. Kepada yang pernah menjadi mangsa pedophilia, please be emotionally strong to heal yourself. Cari mana-mana pakar psikiatri yang boleh merawat anda, and bring back your mental health.

I know it’s not easy untuk melupakan, apatah lagi memaafkan. Tapi try to do it.
Bukan untuk si durjana tu, but for your own self. Untuk jiwa anda. Kerana semua jiwa berhak merasa bahagia. Termasuk anda.

Kepada yang menulis email ini, how I wish I could give you a hug. Thank you for sharing this with all of us. Just please keep smiling, move on and be happy with your current life.

Allah ada, dan Allah sayangkan awak. Mengadu lah pada Dia setiap kali awak rasa lemah. Kami yang membaca kisah ni pun akan turut sama-sama doakan, insyaAllah.

To all dear parents out there, be sure that you are aware about this serious disaster. And equip yourself with knowledge. Ambil pengajaran dari kisah ni,
dan jangan biarkan ia berlaku pada keluarga kita.

Boleh juga dapatkan buku “3 Kertas 3 Krayon 3 Pensel Warna” ni, supaya masa depan anak-anak tak rosak hanya kerana kelalaian dan ego kita. Semoga Allah melindungi anak-anak keluarga kita semua. Ameen.


Adakah Perpindahan RM473 Juta Ronaldo Ke Juventus Berbaloi?

Persoalan adakah Cristiano Ronaldo akan meninggalkan Real Madrid akhirnya terjawab semalam apabila kelab Real Madrid membuat kenyataan rasmi bahawa Cristiano Ronaldo sah akan berpindah ke Juventus.

Nilai perpindahan Ronaldo ke Juventus bernilai €100 juta (RM473 juta +-) dan bakal menerima gaji yang sangat lumayan; €500,000 (RM2,674,000+-) seminggu!

Ada yang bertanya adakah Juventus sudah gila untuk membeli seorang yang sudah berusia 33 tahun dengan harga €100 juta dan diberi gaji sebanyak itu selama 4 tahun? Banyak sebab yang membuatkan Ronaldo mahu keluar daripada Sepanyol terutamanya kerana kadar cukai di Sepanyol yang sangat tinggi.

Bagi pengurusan Juventus, ini adalah salah satu pelaburan jangka panjang kerana kehadiran Ronaldo ke kelab berkenaan semestinya dapat menaikkan lagi nilai kelab di samping dapat menarik penaja-penaja baharu ke Juventus di masa hadapan.

Seperti perpindahan Paul Pogba ke Manchester United sebelum ini, jualan jersi kelab Juventus dengan nama Ronaldo semestinya akan dapat menampung sebahagian modal untuk membawa masuk Ronaldo ke Juventus.

He did it in England. He did it in Spain. Now, for Italy. #CR7

A post shared by  Bleacher Report Football (@brfootball) on Jul 10, 2018 at 8:50am PDT

Musim sebelum-sebelum ini juga Juventus tidak berbelanja besar. Mereka dapat pemain hebat seperti Andrea Pirlo, Sami Khedira and Dani Alves secara percuma. Perpindahan Paul Pogba ke Manchester United juga menyumbang keuntungan kepada Juventus apabila dijual pada harga €70 juta.

Adalah pembelian ini berbaloi? Ronaldo adalah penjaring Real Madrid yang hebat kerana berjaya merekodkan 451 gol dalam 438 perlawanan. Untuk musim lalu, beliau masih lagi mampu menyumbat 44 gol dan untuk Ballon d’Or pula, beliau sudah memenangi anugerah berkenaan sebanyak 4 kali.

Crucial for the trophies we won in the past years! A true champion. It was a pleasure playing with you! All the best, legend. @cristiano

A post shared by  Toni Kroos (@toni.kr8s) on Jul 10, 2018 at 9:56am PDT

@Cristiano, tus goles, tus números y todo lo que hemos ganado juntos hablan por sí solos. Te has merecido un lugar destacado en la historia del @RealMadrid. Los madridistas te recordaremos siempre. Ha sido un placer jugar a tu lado bicho. ¡¡Fuerte abrazo y suerte…!! 🍀👍🏻 Cristiano, your goals, your numbers and everything we've won together speak for themselves. You've earned a special place in the history of #RealMadrid. As Madridistas we'll remember you always. It's been a pleasure to play alongside you, bicho. Big hug and good luck…! 🍀👍🏻

A post shared by  Sergio Ramos (@sergioramos) on Jul 10, 2018 at 8:38am PDT

Penganalisa keewangan Rob Wilson dari Universiti Sheffield Hallam berkata pelaburan Juventus untuk Ronaldo adalah sesuatu yang pastinya berbaloi. Bukan hanya ianya akan memperkuatkan pasukan Juventus, tetapi turut akan memperkuatkan keewangan kelab itu.

Beliau menambah, membeli Ronaldo bukan sekadar membeli pemain bola sepak. Anda turut sama membeli seorang yang sangat dikenali di seluruh dunia. Dengan pembelian ini, Juventus nyata akan mampu menarik lebih banyak sponsorship untuk kelab berkenaan di samping menarik lebih ramai pemain hebat untuk menyertai Juventus.

Pendek kata, pembelian Ronaldo adalah pelaburan penting buat Juventus untuk masa depan. Liga Serie A selepas ini pun kini sudah ada penyeri baharu dan tidak akan sendu lagi. Cabaran buat Real Madrid untuk mencari ‘teman pengganti’ untuk Ronaldo dan kemungkinan besar, bintang Perancis Kylian Mbappé atau Neymar akan berada di dalam radar Real Madrid.

@cristiano https://t.co/88xFtX3Xw4 #CR7Juve pic.twitter.com/nnG0N4074U

— JuventusFC (@juventusfc) July 10, 2018

Dengan berat hati, peminat Real Madrid perlu merelakan pemergian Ronaldo ke Juventus. La Liga pastinya akan kurang seri dan Messi semestinya akan ‘merindui’ seteru utama beliau ini. Selamat tinggal Ronaldo dan selamat datang ke Juventus.


Pendedahan Sebenar Mitos Paywave Yang Sedang Kecoh Ketika Ini

Sejak Pihak Bank Negara mengarahkan buat semua pengguna kad bank untuk menukar kepada kad dengan teknologi paywave, pelbagai reaksi dan pendapat yang kami dapati daripada netizen.

Baru-baru ini isu melibatkan Kad dengan teknologi paywave sekali lagi bangkit apabila dikatakan maklumat kad bank pengguna mudah diperoleh menggunakan aplikasi daripada Android OS menggunakan teknologi NFC.

Isu ini menjadi lebih panas apabila terdapat pengguna yang memaparkan video demo bagaimana maklumat dicuri sekaligus telah menimbulkan panik buat pengguna.

Berikutan isu yang berlaku, terdapat segelintir netizen yang mula mengkritik keputusan BNM untuk menggunakan teknologi ini. Tidak dilupakan juga, puak kapitalis yang cuba untuk mencari peluang dengan memasarkan barangan bagi mencegah aktiviti paywave berlaku.

Sehubungan dengan itu, BNM dengan cepat telah mengeluarkan untuk menjelaskan isu sebenar kepada pihak umum.

Berhubung laporan media tentang ‘electronic pick-pocketing’ bagi kad tanpa sentuhan, BNM menegaskan bahawa laporan ini adalah tidak benar. pic.twitter.com/dGQugNk4pb

— Bank Negara Malaysia (@BNM_official) January 18, 2017

Menurut Bank Negara Malaysia, laporan media berkenaan adalah tidak benar. Bank Negara turut mengatakan maklumat penting pada kad tidak boleh diambil dengan cara “electronic pick-pocketing” berikutan ciri-ciri keselamatan yang terdapat padanya.

Dalam pada itu, BNM turut menegaskan untuk melaporkan kepada bank dengan segera jika kad anda dicuri atau hilang untuk mengelakkan dariapda daripada penglibatan transaksi yang tidak diingini berlaku. Pemegang kad juga dinasihati untuk melindungi kad pembayaran dan PIN mereka pada setiap masa.

Tidak dinafikan penggunaan teknologi Paywave juga mempunyai kelemahannya. Walaubagaimanapun, penggunaan teknologi ini juga lebih selamat berbanding sebelumnya. Hal ini kerana pencuri cuma boleh dapatkan maklumat melalui NFC dengan jarak 4cm dan bukannya 100cm seperti yang dinyatakan.

Kehadiran sistem pembayaran 3-D Secure sekaligus membuatkan kerja pick-pocketing lebih sukar berlaku. Dengan penggunaan teknologi ini, penggodam bukan sahaja perlu mendapatkan data kad malah memerlukan telefon bimbit pengguna untuk aktiviti pengaliran wang berlaku.

Tahniah buat Bank Negara Malaysia kerana berjaya memberi jawapan buat para pengguna dalam kadar yang pantas. Harap perkongsian ini dapat meleraikan segala isu yang melibatkan teknologi Paywave.

Buat anda yang ingin mengetahui dengan lebih lanjut mengenai keputusan BNM tentang mengapa kad bank perlu ditukar, artikel ini mungkin akan membantu anda.


Pendedahan Tentang Keburukan Merokok Ini Pasti Seronok Ditonton Kanak-Kanak. Ibu Bapa Prihatin Wajar Ambil Tahu

Sudah banyak iklan anti merokok yang di paparkan kepada masyrakat. Tapi kesannya seolah-olah tiada.

Ini kerana kebanyakan iklan tersebut lebih disasarkan kepada golongan yang sedang merokok itu sendiri.

Kali ini satu iklan anti merokok dengan sudut yang berbeza telah dibuat. Golongan sasarannya juga berbeza iaitu kanak-kanak.

Melentur buluh biarlah dari rebungnya. Jika kita sebagai ibu bapa mahu anak-anak bebas dari rokok, beritahu mereka tentang keburukan rokok dari awal.

Iklan akti merokok ini wajar ditoton oleh ibu bapa bersama anak-anak mereka.


Pendekatan Lelaki Ini Dalam Isu Halangan Bersolat Oleh Majikan Sangat Matang Dan Wajar Dicontohi

Nota Editor : Kisah ini dipetik daripada Facebook Nadzri Sazali. Pendekatan beliau dalam isu halangan bersolat oleh majikan non-muslim adalah satu pendekatan yang sangat matang dan wajar dicontohi. Kami kongsikan semula di sini dengan izin daripada penulis. Semoga ia dapat menjadi tauladan dan panduan untuk kita semua.

Kerja pertama aku lepas SPM dulu di Bonia JPO. Waktu itu JPO baru buka lagi. Ramai member-member cari kerja di sana.

Nak diceritakan, boss aku dulu seorang Chinese, Miss Ng nama dia. Waktu first day kerja, aku minta izin untuk keluar solat. Tiba-tiba dia kata tak boleh. Tersentak jugak aku waktu itu. Dah la ini pengalaman pertama aku bekerja. Tiba-tiba nak minta solat tak dapat.

Tapi daripada aku viral kan isu di internet, report polis, takpun call mak ayah mengadu, aku gunakan budi bicara. Aku bagitau dia aku keluar solat tak lebih 10 min (sebab dari kedai pi surau hujung ke hujung mall). Dia kata boleh, tapi kena punch card. Aku pun terima je lah.

Lepas 10 min, aku balik. Tetibe dia tanya aku,
“Aiyoo banyak cepat. You lari ke?”
“Tak lah. Sembahyang 5 min saja. Jalan 5 min.”

Satu hari tu, 3 kali aku punch card keluar untuk solat je. Hari kedua pun aku buat benda yg sama. Masuk hari ke 3, boss aku kata tak payah dah punch card. Nak keluar solat, bagitau je dia. Hari hari lepastu, 3 bulan aku kerja takde masalah dah nak keluar solat.

Kadang kadang, mereka bukan tak bagi solat. Mereka bukan menidakkan hak kita. Jauh sekali bersikap racist. Mereka cuma TAK TAHU. Tugas kita lah untuk educate. Bagitau dia solat ini tak panjang mana. Bagitau dia solat 5 waktu sehari ini tak sama macam solat jumaat yang siap khutbah nak dekat sejam tu. Baru dia faham. Jangan gelabah sangat.

Jangan salahkan mereka semata. Aku perhati ada pekerja muslim (kedai lain) yang keluar minta solat, tapi dalam perjalanan tu singgah dulu sembang dengan member 10 min. Hisap rokok 10 min. Mengular sana sini. Last-last keluar sampai 30-40 min.

Majikan mana yang tak marah? 3 kali solat dah 1 jam 30 minit break free free. Memang lah dia terus tak bagi pekerja lain keluar solat.

Kerana nila setitik rosak susu sebelanga.
Sebab itu pentingnya budi bicara.
Runding, bukan berguling.

LIKE dan FOLLOW Vocket di Facebook serta Instagram


Pendekatan Silibus Pelajaran Lebih Menarik, Pelajar ‘Enjoy’ Konsep DidikTV

Baru sahaja dilancarkan pada 17 Februari yang lalu oleh YAB Tan Sri Muhyiddin Yassin, DidikTV telah menerima pelbagai respon dan jadi buah mulut dalam kalangan ibu bapa, guru dan pelajar.

Mana tidaknya, kini dengan adanya DidikTV proses PdPR menjadi lebih mudah dan berkesan dengan bantuan guru-guru berpengalaman. Konsep yang ditampilkan juga lebih moden serta mudah difahami.

Penggunaan infografik dan animasi yang menarik menjadikan pelajar lebih tertarik untuk menonton slot pendidikan yang diminati mereka. Bagi mendapatkan respon daripada para pelajar mengenai DidikTV, pihak kami berkesempatan menemu bual dua orang pelajar.

Menurut pelajar tingkatan 5, Sekolah Menengah Kebangsaan Tengku Menteri, Intan Syuhada binti Hashim, mengikuti pelajaran melalui DidikTV adalah satu pengalaman berbeza jika dibandingkan belajar secara dalam talian kerana kadang-kadang mereka menghadapi masalah liputan internet yang terhad.

“Belajar dengan DidikTV lebih mudah dan jelas. Saya suka belajar secara dalam talian, tetapi kadang-kadang video jadi sekat-sekat dan kita terlepas apa yang guru sampaikan. Beza dengan DidikTV ni sebab DidikTV ni semua borang boleh tengok. Kualiti visual dan video pun sangat okay. Jadi, membantu sangat untuk bagi gambaran lebih jelas mengenai sesuatu silibus.”

Tambah Intan Syuhada, slot yang paling disukainya di DidikTv ialah Kimia Kertas 3 oleh Cikgu Thung Su Ling kerana info yang disampaikan jelas dan mudah difahami.

Pelajar tahun 6, Sekolah Kebangsaan Telok Gadong, Nur Khairina binti Baharom pula memiliki pandangan yang berbeza.

Beliau berkata, slot pendidikan bagi pelajar sekolah rendah masih terhad tetapi banyak dokumentari menarik yang boleh disaksikan melalui DidikTV.

“Saya suka menonton DidikTV sebab skrin TV rumah saya lebih besar. Tak perlu dah tengok telefon bimbit dengan kerap. Sekarang, buka TV je dah boleh tonton pelbagai dokumentari menarik dan mengikuti slot pendidikan yang saya suka.”

Khairina juga menyatakan bahawa slot kegemarannya di DidikTV ialah subjek teras, Sains Tahun 6.

“Baru-baru ini saya mengikuti slot sains Tahun 6, Buruj dan saya sangat suka sebab video dan gambar yang dikongsikan menarik’, katanya lagi.

Ha! Dah kebetulan anda study dengan DidikTV, jangan lupa untuk kongsikan detik pertama anda bersama DidikTV untuk memenangi 50 peranti istimewa.

Pastikan anda tune-in ke saluran DidikTV di ntv7 untuk mengikuti slot pelajaran yang ada. Bagi yang nak recap apa yang disiarkan di TV, anda boleh terus ke saluran Youtube mereka dengan klik di sini.

Ketahui lebih lanjut mengenai DidikTV yang membantu meningkatkan akses pendidik berkualiti buat para pelajar.

DidikTV KPM Bantu Meningkatkan Akses Pendidikan Berkualiti Buat Pelajar

Teruja Menanti Pelancaran DidikTV, Ibu Bapa Pelajar Harap Proses PdPR Lebih Berkesan Dan Progresif

DidikTV KPM Akan Mula Bersiaran 17 Februari, Bakal Beri Manfaat Besar Buat Pelajar


Cara Bijak Memendekkan Hutang Kereta Daripada 9 Tahun Kepada 5 Tahun Sahaja

Anak muda dan kereta tidak dapat dipisahkan. Ada tu bila dapat slip gaji terus ke bilik pameran kereta. Ada juga yang bergaji bawah RM2000 tetapi bayar ansuran kereta separuh daripada gaji.

Yelakan, belajar sampai universiti, kerja bagus takkan pakai motosikal je. Nak ngorat awek pun segan. Takkan nak ajak awek dating naik bas kot. Sekurang-kurangnya kena ada Myvi. Barulah senang nak angkut awek ye dak?

Tapi, amatlah rugi jika berhutang kereta sampai 9 tahun lalu menutup peluang untuk membeli rumah pertama.

Ini adalah pelan ataupun idea jika kau orang dah teringin sangat nak pakai kereta.

Diharap bakal graduan baca untuk merancang masa depan supaya tidak tersilap langkah. Kerana jika salah percaturan membeli kereta ini adalah jenayah terbesar dalam pengurusan kewangan.

1. Kau orang dah dapat kerja dan teringin nak pakai kereta. Tahan kehendak tu selama setahun. Boleh kan? Tumpang kawan, naik motosikal dulu. Kalau kerja kau orang memerlukan kenderaan sendiri ataupun tiada jaringan pengangkutan awam tu lain cerita la.

2. Katakan kau orang dah berminat dengan kereta Myvi 1.3 Automatik misalnya. Harga dalam RM43K dan bulanan dalam RM464. Sabar dulu setahun. Tangguhkan sekejap niat tu. Mohon ASB Financing RM100K dulu. Tempoh pembiayaan: 30 tahun. Kadar keuntungan bank: 5.2%. Bulanan dalam RM585. Kalau kau orang mampu bayar ansuran kereta sebanyak RM464, kena tambah juga dengan kos minyak kereta dalam Rm200. Jadi, takkan RM585 bulanan tak mampu bayarkan kan kan.

3. Selepas setahun dividen ASB akan diumumkan. Katakan 7.25%. Dividen kau orang akan dapat ialah RM7250. Gunakan dividen RM7250 untuk bayaran ansuran kereta kau orang nanti. Deposit kereta pandai-pandai la kau orang cari ye.

4. Jika ansuran bulanan kereta kau orang dalam RM500. RM500X12 bulan = RM6000. RM7250-RM6000=RM1250. Ada lagi baki RM1250. Boleh kau orang gunakan untuk duit minyak, roadtax, maintenance, saman ke..kakakaka.

5. Bayar ansuran pembiayaan ASB RM100K setiap bulan dan gunakan dividen ASB bayar ansuran kereta.

6. Selepas 5 tahun, baki hutang kereta tinggal RM13,862. Terminate pembiayaan ASB RM100K. Dan hasil terminate ialah;
Dividen terakhir: RM7250
Surrender value: RM7900
Jumlah kasar: RM15,150

7. Dah dapat pulangan pelaburan ASB terus bayar baki hutang kereta. Nah. Kan kereta sudah habis bayar dalam masa 5 tahun sahaja.

Itu sebab kau orang tengok kebanyakan kaum Cina, mereka akan bayar ansuran kereta hanya dalam tempoh 5 tahun sahaja. Kalau nak jual balik kereta, masih bernilai tinggi lagi.

Kaum Melayu je yang terhegeh-hegeh bayar ansuran kereta sampai 9 tahun. Padahal beli kereta tak padan dengan gaji. Kakakaka.

Harga kereta yang disarankan sebenarnya ialah 12 bulan pendapatan bulanan kita. Contohnya gaji kau orang RM2500. RM2500X12 bulan=RM30,000. Sepatutnya kau orang beli kereta dalam lingkungan harga tersebut je. Ada faham?

Kau orang kena ingat, kereta ni liabiliti. Liabiliti ni mencuri wang daripada akaun bank kita. Kalau aset, dia memasukkan wang ke dalam akaun bank kita.

Harga kereta setiap tahun akan jatuh jika kau orang dah beli. Berbeza dengan aset dan hartanah dimana harga semakin naik. Jadi, beli kereta di bawah kemampuan lagi elok.

Ada orang lagi bijak. Dia gunakan aset hartanah / untung sewaan rumah untuk membeli kereta. Ansuran kereta ada orang bayarkan. Jika hartanah ada 3 buah dengan keuntungan rumah sewa RM300 setiap buah. Dia dah boleh pakai kereta secara percuma!!

Beli hartanah dahulu dan kau orang mampu beli kereta. Tapi kau orang beli kereta dahulu belum tentu kau orang mampu beli hartanah. Jadi rancanglah sebaiknya.

Kalau kau orang dah ada kereta dan nak buat pelan ni, kena korbanlah setahun bayar dua benda ni iaitu ASB Financing dan ansuran kereta. Anggaplah itu yuran ketidakpandaian kau orang masa zaman muda.

Aku harap pelan ni mampu mencetuskan idea ke kau orang. Kau orang jimat 4 tahun. Hutang kereta dah habis bayar. Bolehlah kumpul deposit untuk beli rumah pertama pula.

Kalau kau orang nak pakai kereta Honda Civic, buat ASB Financing RM200K. Ansuran dalam RM1100 sebulan. Takde la lepas 9 tahun kau orang dapat besi buruk jeeee. Kah!


Inilah Penderitaan Dan Hukuman Tidak Masuk Akal Yang Dihadapi Rakyat Korea Utara

Selepas Malaysia dikejutkan dengan berita pembunuhan Kim Chol di KLIA2, secara tidak langsung negara kita terlibat dalam masalah rumit ini. Namun jika diambil dari sudut yang positif, banyak pengetahuan baharu yang kita peroleh tentang negara tersebut yang mana sebelum ini kita langsung tidak menghiraukannya.

Pada minggu lepas, klip video Yeonmi Park, pelarian dari Korea Utara mula menjadi begitu viral di media sosial dan perkara ini turut tidak terlepas mendapat perhatian rakyat Malaysia. Dalam video tersebut, Yeonmi berkongsi detik-detik menyedihkan sepanjang bergelar rakyat Korea Utara.

Apa yang bakal anda baca ini sedikit sebanyak pasti akan membuka fikiran anda tentang negara aneh Korea Utara. Ada di antara undang-undang di negara tersebut yang mana jika kita fikir memang langsung tidak masuk akal dan kerana hal inilah membuatkan saya fikir Malaysia adalah sebuah negara yang jauh lebih bagus dari Korea Utara.

“Ini, bukan suara saya seorang, tetapi suara kami, rakyat Korea Utara. Kami ingin dunia tahu.” itulah kata-kata yang terkeluar daripada Yeonmi di awal bicaranya. Luahan penuh perasaan yang inginkan perlindungan dan kebebasan.

“Korea Utara sebuah negara yang tidak dapat dibayangkan. Di sana hanya ada satu siaran televisyen. Tiada internet. Kami tidak bebas menyanyi, bercakap, berpakaian atau berfikir tentang apa yang kami mahu.

“Sepanjang saya membesar di Korea Utara. Tidak pernah sama sekali kami terdedah dengan cerita cinta antara lelaki dan perempuan. Tiada buku, tiada lagu, tiada ungkapan cinta, tiada cerita cinta. Tiada Romeo, tiada Juliet. Yang ada hanya cerita  propaganda tentang kehebatan pemimpin tertinggi,” katanya.

Menurut Yeonmi, Korea Utara adalah satu-satunya negara di dunia ini yang menghalang rakyat berkomunikasi dengan negara luar. Cuba anda bayangkan, dengan perkembangan dunia teknologi yang semakin canggih seperti hari ini, anda terperangkap dalam satu peraturan yang langsung tidak memajukan. Serius teruk.

“Saya dilahirkan pada 1993 dan menjadi mangsa culik ketika saya masih tidak tahu apa itu erti kebebasan dan hak kemanusiaan. Ketika umur saya 9 tahun, saya melihat sendiri, ibu sahabat saya ditembak depan orang ramai. Kesalahannya hanya menonton cerita Hollywood,” katanya lagi.

Di awal usianya empat tahun, ibu Yeonmi melarang mereka berbisik kerana pemerintah boleh mendengarnya. Jika mengkritik pemerintah yang berkuasa, maka tiga generasi keluarga akan dipenjara, diseksa, dibunuh.

“Bapa saya meninggal dunia di China selepas dia berjaya keluar dari Korea Utara. Saya sendiri menguburkannya pada jam 3 pagi secara rahsia. Masa itu, umur saya 14 tahun. Saya tidak boleh menangis, saya takut akan di hantar pulang ke Korea Utara.

“Pada hari saya lari dari Korea Utara, ibu saya diperkosa depan saya. Mereka juga  cuba perkosa saya. Masa itu umur saya baru 13 tahun. Ibu sekali lagi membiarkan dirinya diperkosa untuk lindungi saya,” katanya.

Tambah Yeonmi, rakyat Korea Utara sangat terdesak melarikan diri. Mereka lari menuju Gurun Gobi,  kompas menjadi petunjuk arah. Apabila kompas rosak bintang-bintang menjadi  panduan perjalanan mereka demi menyelamatkan diri.

Tiada yang harapan besar yang dimahukan, apa yang diminta hanyalah mahu hidup sebagai manusia. Tambah Yeonmi lagi.

Inilah kisah hidup seorang gadis dari Korea Utara 3 tahun dahulu, kini Yeonmi Park bergelar aktivis dan semakin gembira dengan kehidupan barunya. Namun disebalik penderitaan ini, jauh disudut hatinya masih tertanam mahu pulang ke tanah air.

Pada tahun 2015, dia menerbitkan autobiografi hidupnya berjudul ‘In Order To Live: A North Korea Girl’s Journey to Freedom’. Yeonmi Park kini menyambung pelajarannya di Universiti Colombia dalam jurusan ekonomi disamping meneruskan misi untuk meningkatkan kesedaran dan kepekaan masyarakat dunia  mengenai pencabulan hak asasi manusia di Korea Utara.


Kisah Pendinding Atas Tandas Di Stesyen Minyak Petronas Yang Menyeramkan

Pada suatu malam, aku berhenti di stesen pam minyak Petronas sebab tak tahan nak terkencing. Masa aku nak masuk tandas tu, ada seorang staff stesen pam minyak baru keluar dari kubikel tandas.

“Masa melabur nanti, jaga-jaga sikit. Pandang bawah tau,” pesan pakcik berbaju Petronas itu kepada aku.

Pakcik yang sedang mencuci tangan di sinki itu menoleh dan hanya tersenyum. Setelah mengelap tangannya yang basah pada bajunya, dia tunjuk kedua-dua bola matanya dengan jari dan kemudian menuding ke bawah, seolah-olah menegaskan kembali pesannya tadi.

TONTON: ‘The Forest’ Filem Seram Yang Berkisar Hutan Bunuh Diri Aokigahara Jepun

Oleh kerana empangan hampir pecah, aku segera meluru masuk kubikel. Semasa menunaikan hajat, kuat pula desakan hati nak tahu kenapa kena pandamg bawah. Tak boleh pandang atas ke? Apa yang ada pada siling kubikel ni? Akhirnya aku tekad abaikan amaran pakcik. Aku dongak perlahan-lahan.

Semakin membuak-buak perasaan ingin tahu aku. Bermacam-macam teori berlegar dalam kepala. Berdebar jadinya. Usai selesai urusan di tandas, dalam perjalanan kembali ke kereta, aku terserempak sekali lagi dengan pakcik tadi.

“Pakcik! Kenapa ada grill kat atas kubikel tandas tu?” Tanya aku.

“Kan aku cakap pandang bawah! Pandang atas buat apa? Jatuh baru tahu! Lantai tandas tu licin, baru cuci. Sebab tu suruh kau pandang lantai.”

“Ooo..yeke. Bikin saspens la pakcik. Ingatkan ada benda-benda pelik. Eh! Tapi kenapa ada grill?”

“Betul kau nak tahu? Jangan beritahu orang lain tau,” bisiknya perlahan.

“OK, saya janji tak beritahu orang lain. Biar pecah di perut, jangan pecah di mulut!”

“OK, pinky swear?” katanya sambil menunjukkan jari kelingkingnya.

“OK! OK!” Aku kait jari kelingkingnya dengan jari kelingking aku. Rasa jangal pula, macam budak-budak sekolah.

“Macam ini… malam-malam, tandas tu, ada lembaga yang selalu sergah orang daripada atas. Sebab tu dia orang pasang grill. Grill tu bukan grill biasa, dah jampi dengan ayat pendinding sekali.”

“Biar betul, pakcik. Seram gila. Nasib dah settle urusan baru tahu!” Aku lepaskan tautan jari aku.

“Haa.. inilah perangai orang-orang kita. Cerita karut-marut, mudah je percaya. Orang jual racun sebagai ubat pun ada orang beli. Ingat orang tua je perangai macam tu, rupanya orang muda pun sama. Padanlah senang kena tipu dengan politician. Hampeh!“

Lepas membebel tu, pakcik jalan ke arah sebuah kereta Mercedes CLS AMG dan dengan selamba masuk ke dalam perut kereta mewah tersebut. Enjin dihidupkan dan kereta itu beredar pergi.

Apapun, tujuan jeriji besi tu dipasang di kubikel tandas masih menjadi misteri.

Dr Kamarul Ariffin adalah seorang doktor perubatan rehabilitasi dan merupakan salah seorang ahli #MedTweetMY. Anda boleh mengikuti perkongsian kesihatan beliau di @dr_chaku. Anda boleh juga mengikuti kisah anekdot kehidupan beliau di profil Facebook beliau.

TONTON: Trailer Filem Seram ‘Munafik’ Mampu Buat Anda Meremang


Penduduk 2 Kawasan Di Johor Diperintah ‘Berkurung’ Selepas Disahkan 61 Kes Positif COVID-19

Rakyat Malaysia ketika ini masih lagi dalam kebimbangan berikutan penularan wabak COVID-19 yang semakin hari makin meningkat bilangan orang yang terkena jangkitan dan juga angka kematian turut meningkat.

Terbaharu, penduduk 2 buah kampung iaitu Kampung Dato’ Ibrahim Majid dan Bandar Baharu Dato’ Ibrahim Majid di Simpang Renggam, Johor telah diarahkan untuk ‘berkurung’ di rumah dan Perintah Kawalan Pergerakan Diperketatkan (PKPD) telah dilaksanakan pada 26 Mac 2020, jam 12 tengah malam.

Perintah Kawalan Pergerakan Diperketatkan berikutan 61 penduduk di kampung tersebut telah disahkan positif COVID-19. Menurut Menteri Kanan (Kluster Keselamatan) Datuk Seri Ismail Sabri Yaakob, tindakan tersebut dilaksanakan atas nasihat Menteri Kesihatan berikutan jumlah jangkitan positif COVID-19 yang tinggi di daerah Kluang.

Difahamkan, perintah tersebut akan berkuatkuasa pada 27 Mac 2020 sehingga 9 April 2020. Tindakan yang diambil ini bertujuan untuk membendung jangkitan COVID-19 daripada menular keluar dari kawasan tersebut. Perintah PKPD membabitkan 3,570 orang penduduk tempatan terdiri daripada 650 keluarga.

Berikutan itu, penduduk dan pelawat yang berada di kawasan tersebut tidak dibenarkan keluar sepanjang tempoh PKPD dilaksanakan. Manakala anda yang bukan penduduk tempatan dan juga pelawat tidak dibenarkan masuk ke kawasan tersebut.

Selain itu, kesemua aktiviti perniagaan akan dihentikan. Malah, makanan asas yang mencukupi untuk tempoh 14 hari akan dibekalkan kepada semua penduduk tempatan oleh Jabatan Kebajikan Masyarakat.

Pangkalan Perubatan (Medical Base) akan dibuka di kawasan PKPD dan kesemua laluan masuk ke kawasan tersebut akan ditutup. Bagi memastikan pematuhan perintah ini, Polis Diraja Malaysia (PDRM), Angkatan Tentera Malaysia (ATM), Angkatan Pertahanan Awam Malaysia (APM) dan Jabatan Sukarelawan Malaysia (RELA) akan mengawal seluruh kawasan.

Penduduk yang memerlukan bantuan atau mempunyai sebarang pertanyaan boleh menghubungi talian khas 07-7735224 / 07-7722434. Diharap penularan wabak tersebut dapat dibendung dan penduduk di sana akan kekal tenang dan mematuhi segala arahan yang telah dikeluarkan.

Apa kata anda ikuti perkembangan tentang penularan wabak COVID-19 ini di The Vocket pada pautan di bawah ini.

7 Petugas Istana Negara Positif COVID-19

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur

Gaji Jemaah Menteri Dipotong Dua Bulan Untuk Tabung COVID-19


Penduduk Bangi Kurang Senang Dengan Poster Wanita ‘Berbikini’ Jenama Jovian, Lapor ISMA

Poster terbaharu yang dinaikkan jenama terkenal Jovian di salah sebuah kedai di Bandar Baru Bangi nampaknya mengundang rasa kurang senang penduduk warga setempat, lapor Ikatan Muslimin Malaysia (ISMA).

Dalam ciapan yang dimuat naik di laman Twitter, ISMA menyampaikan surat bantahan kepada Jovian Factory Outlet Seksyen 9 Bandar Baru Bangi, di mana mereka menggariskan beberapa sebab kepada papan tanda tersebut perlu diturunkan.

“Pertama, kami bantah kerana ia merendahkan kemuliaan wanita. Imej pakaian dalam wanita tak sepatutnya ditayang di tempat awam.

3 SEBAB PAPAN TANDA JOVIAN PERLU DITURUNKAN SEGERA

1. Di hari keputeraan DYMM Sultan Selangor, ISMA Bangi menyampaikan surat bantahan kepada Jovian Factory Outlet Seksyen 9 Bandar Baru Bangi. pic.twitter.com/q8DGfbETJJ

— ISMA #MalaysiaSejahteraTanpaArak (@ikatanmuslimin) December 13, 2022

“Kedua, kami bantah kerana ia mempromosi soft pornography. Disebabkan warna nude, iklan ini seolah memaparkan 8 orang wanita berbikini.

“Ketiga, kami bantah kerana ia melanggar kesopanan. Iklan ini amat ironi dengan imej Bandar Bangi Bangi sebagai Bandar Ilmu dan Syurga Tudung. Apatah lagi, iklan ini amat dekat dengan masjid ikonik; Masjid Al-Hasanah dan Pejabat Khidmat ADUN Sungai Ramal, YB Mazwan Johar,” katanya.

Tambah ISMA lagi, hasil tinjauan ringkas yang dilakukan di kumpulan Facebook Bandar Baru Bangi Community (BBBC), mereka menerima lebih 300 respon pengguna maya yang tidak bersetuju dengan papan tanda tersebut.

ISMA juga telah menyerahkan surat bantahan dan respondan tersebut kepada pihak Jovian untuk tindakan lanjut.


Disebabkan BREXIT, Penduduk Britain Terpaksa Membayar Lebih Untuk Mendapatkan iPhone

Pada 23 Jun, Berdasarkan keputusan majoriti, Penduduk Britain memilih untuk tinggalkan European Union. Hasilnya, mata wang GBP atau Pound turun dengan mendadak sehinggakan mencatat kejatuhan terendah sepanjang 30 tahun.

Selain kejatuhan mata wang dan perletakan jawatan David Cameron sebagai Perdana Menteri UK, Penduduk Britain nampaknya perlu berbelanja lebih untuk mendapatkan iPhone serta produk Apple yang lain.

Jika sebelum ini iPhone 6s dijual pada harga £539, namun tidak pada base model iPhone 7 pada kali ini. Pihak Apple mengesahkan harga yang sama pada buat iPhone 7 namun tidak di Britain yang dijual pada harga £599.

iPhone 7 Plus dilihat menerima peningkatan harga yang lebih banyak. iPhone 7 Plus bakal dijual pada harga £719 berbanding iPhone 6s Plus sebelum ini yang dijual dengan harga £619.

Produk lain seperti iPad Pro, Apple Pencil, Apple Watch turut menerima peningkatan harga berikutan BREXIT.

Dikatakan sebelum pengundian mengenai adakah Penduduk Britain bersetuju untuk meninggalkan Kesatuan Eropah atau tidak, sebuah kempen telah dijalankan untuk memberi kesederan kepada orang ramai mengenai impak BREXIT kepada orang ramai termasuk kenaikan harga barang.

Project yang dinamakan sebagai ‘Project Fear’ mendapat tentangan hebat buat mereka yang bersetuju dengan BREXIT. Siapa sangka setelah beberapa bulan meninggalkan Kesatuan Eropah, BREXIT lebih dilihat sebagai ‘Project Reality’.

Walaubagaimanpun, peningkatakan harga Apple di Britain ini mungkin tidak terlalu menjejaskan penjualan Apple berikutan purata gaji Penduduk Britain yang tinggi iaitu £26,500 setahun.

Baca lagi: Segalanya Apa Yang Anda Perlu Tahu Tentang BREXIT


Rakyat Malaysia Lebih Minat Beli Secara Dalam Talian, Adakah Pusat Membeli Belah Bakal ‘Mati’?

Perubahan sikap pengguna yang lebih berminat untuk membeli secara dalam talian bakal memberi kesan kepada ruang di pejabat dan pusat membeli belah. Manakala harga sewa mungkin akan jatuh merudum akibat daripada kesan tersebut dan ditambah pula dengan pandemik COVID-19, lapor Bank Negara Malaysia (BNM).

Memetik laporan Malay Mail, Kajian Kestabilan Kewangan untuk separuh pertama tahun 2021, BNM menyatakan bahawa kadar penghuni dan kadar sewa untuk kompleks membeli-belah dan ruang pejabat terus menurun. Tambah BNM lagi, kadar sewa untuk pejabat dan ruang niaga di Lembah Klang sudah mula turun selama empat suku berturut-turut sejak suku ketiga tahun 2020.

Melalui laporan yang dikeluarkan oleh firma harta tanah Jones Lang Wootton, BNM menyatakan bahawa ruang kosong atau kadar kekosongan untuk ruang pejabat di Lembah Klang telah meningkat dari suku kedua 2020 atau April-Jun 2020 (26.4 peratus), kepada 27.5 peratus (suku keempat 2020 atau Oktober-Disember 2020) hingga 28.6 peratus (suku kedua 2021 atau April-Jun 2021).

Kumpulan data yang sama menunjukkan kadar kekosongan di ruang niaga di Lembah Klang meningkat dari 25.4 peratus menjadi 26.3 peratus dan akhirnya menjadi 26.4 peratus dalam tempoh yang sama.

Berdasarkan data dari firma perunding harta tanah Knight Frank Malaysia dan Savills Malaysia, BNM juga menunjukkan carta di mana kadar sewa rata-rata untuk ruang pejabat utama, dan kadar sewa purata untuk ruang runcit utama atau kedai-kedai yang paling terkenal di kompleks membeli belah utama di Lembah Klang sedang mengalami pertumbuhan tahunan yang negatif.

Walaupun terdapat penawaran ruang komersial yang rendah setelah pemaju membatalkan atau menangguhkan beberapa projek, BNM menyatakan bahawa kadar kekosongan terus meningkat di beberapa negeri di Malaysia.

Tambah Malay Mail lagi, melalui tinjaun yang dilakukan oleh Stratos Pinnacle SB di 94 pusat membeli belah di seluruh negara dari 23 Julai hingga 30 Julai mendapati bahawa premis perniagaan yang dibenarkan dibuka kerana dianggap ‘penting’ menawarkan potongan harga sewa kepada penyewa. Dengan 40 peratus pusat membeli belah ini menawarkan potongan sewa sehingga 30 hingga 50 peratus.

Tinjauan juga mendapati bahawa pandemik dan kesan sekatan perjalanan telah mengakibatkan 30 peratus pusat membeli belah tidak dapat mengumpulkan sewa dari lebih 70 peratus penyewa, dan hampir 50 peratus pusat membeli-belah mempunyai bayaran sewa tertunggak sehingga satu tahun.

Selain itu, sebanyak 32 peratus pusat membeli belah mengatakan bahawa mereka hanya mempunyai aliran tunai yang cukup selama tiga bulan atau kurang. Kesan daripada ini adalah kebanyakan pusat membeli-belah terpaksa mengurangi jumlah pekerja sebanyak 10 hingga 20 peratus, manakala hampir 80 peratus pula telah melaksanakan pemotongan gaji.

Tinjaun itu menyatakan lagi bahawa 60 peratus pusat beli belah telah mengalami penurunan jumlah pengunjung sebanyak 60 peratus sehingga 90 peratus. Manakala pada bulan Julai, sebanyak 44 peratus pusat membeli belah percaya bahawa perniagaan mereka memerlukan sehingga setahun untuk pulih.

Untuk rekod, Persatuan Pusat Membeli-Belah Malaysia sebelum ini menekankan bahawa pentingnya industri runcit yang menyumbang 34.7 peratus kepada ekonomi negara atau KDNK pada tahun 2018. Dengan kerajaan telah melonggarkan sekatan dan peningkatan kadar vaksinasi COVID-19, diharapkan ia mampu memberi nafas lega kepada peniaga  dalam usaha untuk merancakkan kembali ekonomi negara.

Tahukah anda bahawa eCurve sudah pun ditutup sepenuhnya awal tahun ini? Untuk membaca, klik pautan di bawah.

Benarkah Pusat Beli Belah eCurve Akan Ditutup Sepenuhnya Pada 31 Mac Ini?

Selamat Tinggal Ampang Park, Ini ‘Tribute’ Buatmu

Taman Tema Tertutup Terbesar Asia Tenggara Bakal Dibuka Di Johor


Penduduk China Kini Boleh Fail Cerai Menerusi WeChat

Kita sedia maklum bahawa WeChat merupakan perkhidmatan mesej atas talian yang paling popular di China. Kini fungsi WeChat di sana tidak hanya terhad untuk bermesej dan berjual beli tetapi kini penggunanya boleh memfailkan cerai melalui aplikasi tersebut.

Menurut laporan, fungsi tersebut masih dalam fasa percubaan dan hanya terbuka kepada pengguna di wilayah Guangdong sahaja. Setakat ini, masih belum ada perancangan untuk melebarkan fungsi ini ke wilayah lain di China. Pasangan yang ingin berpisah boleh membuat temujanji dengan pegawai pendaftar penceraian di kawasan tersebut melalui WeChat.

You can now get divorced on #WeChat pic.twitter.com/zUFityFIfy

— Matthew Brennan (@mbrennanchina) May 29, 2018

Fungsi yang baharu diperkenalkan dua minggu yang lalu dikatakan bakal memudahkan urusan ini tanpa perlu menempuh proses yang panjang. Mungkin pengguna WeChat di Malaysia juga akan mempunyai fungsi-fungsi yang baharu ini?


Penduduk Di Kelantan Terpaksa Masak Air Banjir Kerana Tiada Bekalan Air Bersih

Banjir yang menimpa Kelantan kini menjadi semakin buruk apabila akses kepada air bersih di beberapa bahagian negeri itu telah menyukarkan mangsa banjir. Ini memaksa sebilangan mangsa banjir di Kampung Tasek Bakong, Rantau Panjang, Kelantan memasak air banjir untuk kegunaan harian.

Mereka tidak mempunyai pilihan lain kerana makanan semakin terhad, dan mereka tidak dapat meninggalkan rumah kerana paras air semakin meningkat.

Harian Metro melaporkan, seramai 62 mangsa di Rantau Panjang terpaksa menggunakan air banjir berikutan kehilangan bekalan air bersih sejak 3 hari lalu. Memandangkan semua jalan keluar masih tidak dapat dilalui, dan dengan anak-anak yang kehausan, mereka terpaksa menyediakan susu untuk anak-anak mereka menggunakan air banjir.

Salah seorang mangsa berkata dia sedar bahawa air banjir yang dimasak bukan idea yang baik, tetapi keadaan semasa menyebabkan mereka tiada pilihan.

“Air ini juga kami gunakan untuk memasak secara bergotong-royong. Besar harapan kami supaya ada pihak yang masuk untuk menghantar bantuan air bersih buat kami di sini.

“Kami tahu kawasan penempatan ini agak sukar diakses, oleh itu kami mencari ikhtiar lain terlebih dahulu dengan hanya tawakal sahaja semoga air yang diminum tidak memudaratkan.

“Semua mangsa berkumpul di rumah milik salah seorang penduduk yang tidak dimasuki air tetapi halamannya tetap digenangi banjir separas 0.5 meter,” katanya ketika dihubungi.

Untuk rekod, mangsa banjir di Kelantan mencatatkan penurunan kepada 30,143 orang berbanding seramai 32,089 orang mangsa pagi ini, susulan cuaca di kebanyakan daerah semakin baik sejak semalam.

Pegawai Pengurusan Bencana dan Operasi, Angkatan Pertahanan Awam Malaysia (APM) Kelantan, Kapten Mohd. Hanif Omar berkata, jumlah itu menunjukkan penurunan sebanyak 1,946 mangsa.


Adakah Anda Tahu Apa Yang Berlaku Kepada Penduduk Kampung Ini? Ceritanya Mengejutkan Umat Islam

Tatkala semakin ramai insan-insan bertuah dipilih oleh Allah S.W.T untuk memperoleh hidayah sebagaimana kisah penghijrahan artis terkemuka Felixia Yeap baru-baru ini menjadi saudara baru kita, ada saudara mara kita yang sedia asalnya Islam telah murtad beramai-ramai. Ikuti cerita penuh di bawah.

Laporan ini disediakan oleh Jemaah Dakwah Dan Tabligh Maulana Jamal bertarikh 7 Julai 2014.

Menjejaki masjid yg sudah 18 tahun dibiarkan usang di Kampung Langkabong,Tongod,Sandakan.Setelah mendapat laporan dari Imam Daerah Tongod, Imam Daim yg kami temui di Masjid Tangisan Bumi Sandakan Entilibon tentang keadaan satu kampung yg 100% penduduknya telah dimurtadkan, kelmarin (6hb Julai 2014) saya bersama amir jemaah (Maulana Jamal) dengan menaiki kenderaan 4WD Hilux peniaga Pakistan (Poushto) telah nekad utk menziarahi kampong Langkabong. Kampung tersebut terletak kira2 setengah jam perjalanan dari masjid daerah Tongod. Bila kami sampai ke kawasan berdekatan lokasi masjid tersebut kami terpaksa meredah semak samun dengan dipandu arah (guide) oleh peniaga Pakistan dan tak terlintas di dalam hutan tersebut ada tinggalan masjid.

Setelah meredah semak sejauh kira-kira 70 meter dari jalan ternampak samar-samar bangunan usang di sebalik semak samun. Kami rasa terkedu melihat keadaan masjid tersebut dan naik ke dalam dengan terpaksa meredah serpihan bumbung yg runtuh dan kotoran yg bertimbun di dalam masjid tersebut.Kami bergotong royong membersihkan kotoran di dalam masjid itu. Ahli Jemaah kami, Badrul munir melaungkan azan dengan sayu kemudian kami solah sunnat 2 rakaat di rumah Allah yg telah hampir 20 tahun kesepian. Selepas kami bersihkan masjid tersebut sekadar yg termampu, kami beredar dengan perasaan sedih.

Setelah beredar dari masjid kami diberitahu oleh peniaga Pakistan itu yg ada 2 keluarga yg masih beragama Islam. Kami buat keputusan utk menziarahi mereka.Pakcik Awang yang berketurunan Bajau dan memang asal dilahirkan Muslim. Isterinya anak tempatan, keturunan Sungai yg memeluk agama islam. Bapa dan adik beradik isterinya semuanya sudah murtad. Beliau menceritakan sejarah pengislaman dan kemurtadan beramai-ramai di kampung Langkabong ini.

Di sekitar tahun 1979-82 berlaku pengislaman beramai-ramai (lebih kurang 370 orang) di kampung Langkabong. Selepas pengislaman tersebut sebahagian dari mereka telah ditarbiyah dan dilatih di Pusat Dakwah di Keningau selama 3 Tahun. Mereka ini termasuklah adik ipar kepada Pakcik Awang tadi yang bernama Abdul. Balik dari kursus tersebut, Abdul telah dilantik sebagai Bilal Masjid Langkabong.

Selepas itu berlaku usaha gigih missionary (pendakyah) Kristian yang bermati-matian melakukan proses kristianisasi di Kampung Langkabong sehingga seorang demi seorang telah murtad termasuklah Bilal masjid sendiri yg sampai sekarang masih menggunakan nama Abdul. Masjid Langkabong akhir sekali digunakan di sekitar tahun 1996 menurut Pakcik Awang.

Dakyah missionary ini paling kuat. Target mereka ingin mengkristiankan seluruh Sabah.

Mengikut Imam Daerah Tongod, Ustaz Daim yg kami temui di Masjid Entilibon, kawasan 3T ini adalah sasaran yg terkuat missionary Kristian di seluruh Sabah. 3T tersebut ialah Telupid, Tongod, Takungan.

Gejala kemurtadan ini berlaku bukan saja di kampung Langkabong malahan di seluruh Sabahnya bahkan di seluruh dunia.

Ianya berlaku apabila umat Islam sebagai pendokong agama yang haq tidak menjalankan tugas mereka yang sebenarnya sebagai Dae’i Allah sebaliknya seruan bathil telah bergerak dan memainkan peranan mereka utk merosakkan akidah umat islam.

Kata Syeikh Saad Al Kandahlawi, “Gejala kemurtadan tidak akan berlaku dalam kalangan ummat Islam jika setiap ummat Islam menjadikan diri mereka dae’i “.

Beliau menceritakan kisah seorang sahabat Nabi saw iaitu Sayyiduna Abdullah B. Huzafah r.hu yang mempertahankan keimananya dari seruan kemurtadan walaupun diberi tawaran dunia dan ugutan bunuh. Sehinggakan beliau menangis kerana hanya dikurniakan satu saja nyawa. Katanya ‘Kalaulah nyawaku sebanyak bulu-bulu di badanku, nescaya akan aku korbankan satu persatu untuk agama Allah’. Boleh rujuk kisah beliau dalam Hayatush Sahabah, jilid 2.

Semoga kita semua jadikan diri kita, seluruh keluarga kita dan seluruh ummat sebagai Dae’i.. InsyaAllah.


Penduduk Kedah Punca Kes COVID-19 Naik Di Perlis

Ketua Polis Kedah, Datuk Kamarul Zaman Mamat tidak teragak-agak untuk mengambil tindakan tegas ke atas penduduk Kedah yang merentas negeri tanpa kebenaran sehingga menyebabkan peningkatan kes COVID-19 di Perlis. Beliau mengambil maklum mengenai isu terbabit dan akan menyiasat bagi mencari individu yang dipercayai merentas negeri tanpa kebenaran.

“Kita akan siasat dan semak individu yang dipercayai merentas negeri tanpa kebenaran dan didapati positif COVID-19 di Perlis. Sekiranya ada penduduk negeri ini yang didapati merentas negeri ke Perlis tanpa kebenaran dan menyebabkan jangkitan COVID-19 di negeri itu, kita tidak teragak-agak mengenakan tindakan tegas termasuk kompaun,” katanya kepada Harian Metro.

Menurut Berita Harian, Kementerian Kesihatan Malaysia menerusi Ketua Pengarah, Tan Sri Dr Noor Hisham Abdullah mendakwa bahawa peningkatan kes COVID-19 di Perlis sebanyak 200 kes semalam adalah disebabkan aktiviti rentas negeri secara haram dilakukan penduduk dari Kedah.

Kamarul Zaman berkata individu yang yang tidak bertanggungjawab itu dipercayai berjaya mengelak sekatan jalan raya dengan menggunakan laluan tikus untuk masuk ke Perlis. Pihaknya kini akan memantau dan melakukan rondaan bagi mengenal pasti lorong tikus yang digunakan oleh penduduk Kedah untuk masuk ke Perlis secara haram.

Difahamkan bahawa aktiviti rentas negeri bakal diberikan kepada rskyat Malaysia. Untuk bacaan lanjut, klik pautan di bawah.

Netizen Mula Kemas Beg, Ismail Sabri Beri Bayangan ‘Masa Untuk Rentas Negeri Sudah Hampir’


Penduduk Kejar Dan Pukul Ketua Kampung Selepas Dilarang Solat Aidilfitri Secara Berjemaah

Kebiasaan baharu telah melarang acara keagamaan daripada dijalankan dalam satu kumpulan yang besar. Tujuanya mudah, iaitu untuk mencegah penyebaran wabak COVID-19. Namun, bagi sesetengah orang, sikap degil mereka lebih berkuasa daripada keselamatan orang-orang disekeliling mereka.

Di Indonesia, pihak polis telah bertindak menahan penduduk yang disyaki mencetuskan kekejohan semasa rusuhan di salah sebuah kampung di Kabupaten Buol, Sulawesi Tengah.

Sebanyak 19 orang disyaki pencetus kepada provokasi telah ditahan. Mereka ini didakwa melakukan keganasan terhadap pihak polis dan ketua kampung. Dari 19 penduduk, salah seorang dari mereka telah dirakam bertindak memukul seorang ketua kampung.

“Ada 19 orang yang kami bawa ke balai polis, termasuk yang ada di dalam video itu, yang memakai pakaian putih, orang yang memukul ketua kampung hingga jatuh,” kata Ketua Polis Bunobogu, AKP Muhammad Hasby, Ahad, 24 Mei 2020, seperti dipetik dari detikcom.

Sebelum ini, viral di media sosial yang menunjukkan sebilangan penduduk mengamuk kerana dilarang oleh ketua kampung untuk melakukan solat hari raya secara berjemaah.

Pergolakan itu dikatakan tercetus kerana ketua kampung telah melarang beberapa orang daripada mereka untuk melakukan solat secara berjemaah. Tidak mahu menerima larangan itu, mereka terus beremosi dan marah kepada ketua kampung.

Ketua Polis Bunobogu Iptu M. Hasby mengatakan, pada waktu itu ketua kampung datang ke masjid Al Nikmat untuk menghentikan solat Aidilfitri kerana kawasan ini termasuk dalam kategori zon merah penyebaran wabak COVID-19.

“Ya, memang benar, ketua kampung bersama anggota saya datang ke lokasi kerana kami mendapat maklumat mengenai aktiviti keagamaan. Walaupun kawasan itu adalah zon merah virus korona, “kata Hasby.

Untuk bacaan lanjut mengenai Indonesia, klik pautan di bawah.

‘Prank’ Kotak Sumbangan Sahur Berisi Sampah, YouTuber Indonesia Akhirnya Dicekup

Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19

Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19


Penduduk Kelantan ‘Malas’ Bayar Bil Air, Rekodkan Jumlah Tunggakan Sebanyak RM28.5 Juta

Syarikat Air Kelantan Sdn Bhd (AKSB) melaporkan sebanyak RM28.5 juta bil air gagal dijelaskan oleh penduduk negeri tersebut setakat 30 September lepas, lapor Sinar Harian.

Perkara ini dijawab oleh Pengerusi Jawatankuasa Kerjaraya, Infrastruktur, Pengangkutan dan Utiliti Kelantan, Azami Mohd Nor ketika ditanya oleh Mohd Adhan Kechik (BN-Bukit Bunga) mengenai jumlah tunggakan bil pengguna AKSB dan penyebab kepada tunggakan tersebut berlaku pada Persidangan DUN Kelantan di Kota Darulnaim.

Beliau berkata bahawa faktor utama tunggakan ini adalah daripada pengguna domestik yang masih tinggi berjumlah RM18.4 juta dan kutipan sedikit perlahan kerana pengguna masih dalam peringkat pemulihan pasca COVID-19.

“Tunggakan bil pengguna (aktif) AKSB hingga 30 Sept 2022 adalah RM28,543,688 dan ia telah jauh berkurangan berbanding dengan akhir 2021 (31 Dis 2021) yang berjumlah RM33,212,268,” katanya sambil menambah bahawa AKSB kini sedang menjalankan aktiviti penguatkuasaan kutipan secara berterusan di seluruh jajahan terutama yang tiada masalah bekalan air bersih pada tahun ini dan menyediakan pelbagai medium kutipan termasuk melalui bank dan ejen kutipan.

Untuk rekod, Kelantan terkenal dengan isu air yang didakwa sebahagian penduduk negeri itu tidak bersih atau berwarna seperti ‘teh ais’. Perkara ini turut pernah diulas Menteri Air dan Alam Sekitar sebelum ini iaitu Tuan Ibrahim Tuan Man yang mendakwa bahawa kelemahan tadbir urus dan kedudukan kewangan AKSB yang tidak mampan.

Selain AKSB, kerajaan negeri juga sering menerima kritikan pedas dari penduduk negeri berhubung isu-isu air di negeri itu, termasuk gangguan bekalan serta kualiti air yang dialami sejak sekian lama. Kerajaan Kelantan sebelum ini juga memohon geran bernilai RM1.3 bilion daripada kerajaan pusat bagi menyelesaikan permasalahan dihadapi khusus melibatkan pertukaran paip lama.


Penduduk Kuala Krai Perlu Berwaspada, Pakar Beri Amaran Kelantan Diancam Tenggelam

Menurut kajian pakar ukur tanah, Kelantan yang kini mempunyai lebih 2 juta penduduk mungkin akan tenggelam disebabkan penggunaan air bawah tanah. Walaupun situasi ini tidak jelas dengan mata kasar, namun perubahan tanah yang disebabkan oleh pengambilan air boleh memberi kesan buruk kepada negeri tersebut, kata Dr Yong Chien Zheng dalam kajian terbaharunya.

Ketika ditemubual oleh The Star, beliau berkata bahawa kajiannya mengenai pergerakan tanah di negeri itu telah menemui bukti bahawa sebahagian tanah di Kelantan tenggelam sehingga 4.22mm setahun. Kajian yang diterbitkan pada 2018 itu mengkaji kesan tanah akibat daripada pengambilan air bawah tanah.

“Kadar pengurangan semasa di Kelantan adalah sama seperti Jakarta sebelum 1970-an. Permintaan yang semakin meningkat untuk air bawah tanah (di Jakarta) mendorong pengambilan air bawah tanah secara besar-besaran yang membawa kepada peningkatan kadar tenggelam,” kata pensyarah tersebut yang kini bertugas di Universiti Otago, New Zealand.

“Akibatnya, kira-kira 40% Jakarta kini berada di bawah paras laut. Kami tidak mahu apa yang berlaku di Jakarta akan berlaku di sini, sebab itu saya menerbitkan kertas kajian saya, dengan harapan ia akan memberi amaran kepada kerajaan negeri tentang penggunaan air bawah tanah,” Dr Yong dipetik oleh Star.

Menurut The Star, kebanyakan rakyat Kelantan telah beralih kepada cara tradisional dengan mengambil air bawah tanah atau “air boring” seperti yang dipanggil oleh penduduk tempatan. “Boring” adalah proses penggerudian yang membolehkan mereka mendapat air bawah tanah. Hal ini berlaku disebabkan kualiti air yang diberikan sering tidak mencapai tahap yang selamat.

Yong berkata, kajiannya yang dijalankan berdasarkan data GPS (Global Positioning System) selama 17 tahun di 11 lokasi berbeza mendapati Kuala Krai menerima perubahan tanah paling besar dengan kadar penurunan tanah tertinggi iaitu 4.22mm setahun.

“Lapan daripada 11 stesen telah reda dan hasil kajian saya adalah serupa dengan penyelidikan tempatan lain (oleh Prof Madya Ami Hassan Din dari Universiti Teknologi Malaysia pada 2015) yang menggunakan teknik berbeza,” katanya sambil menambah bahawa beliau menggunakan data daripada 1999 hingga 2016.


Penduduk Lari Bertempiaran Ketakutan Selepas Kena ‘Sound’ Gagal Patuhi PKP

Walaupun sudah lebih seminggu dilaksanakan, masih ada dalam kalangan masyarakat kita yang berdegil dan ingkar dengan Perintah Kawalan Pergerakan (PKP) yang kini sedang berjalan.

Setiap hari, ada sahaja perkongsian yang dibuat di media sosial menunjukkan sikap tidak bertanggungjawab orang kita dalam usaha untuk mengekang penularan wabak COVID-19 ketika ini.

Seperti perkongsian yang dibuat netizen yang dipercayai petugas kesihatan ini ketika mereka membuat rondaan di sebuah kawasan perumahan dan terserempak dengan beberapa penduduk yang masih berada di luar rumah.

Bagaimanapun, perkongsian itu pasti akan membuat siapa sahaja ketawa besar selepas individu-individu yang ingkar dengan arahan ini termasuk kanak-kanak lari bertempiaran selepas diberikan amaran menggunakan pembesar suara.

Selain daripada kumpulan kanak-kanak itu yang lari bertempiaran, kiriman itu juga turut berkongsi bagaimana telatah seorang lelaki yang dipercayai sedang berjogging turut ‘melarikan’ diri.

Dia yang ketika itu berseorangan melakukan larian di sekitar kawasan perumahan itu dilihat mempercepatkan langkahnya selepas diekori dan di ‘sound’ oleh pegawai bertugas menggunakan pembesar suara.

“Kena teriak mcm ni baru ada akai! Bertempiaran lari!

“Tujuan kami hanya satu sahaja. Kami nak kes COVID-19 berakhir. Petugas-petugas boleh kembali ke pangkuan keluarga. Orang ramai boleh jalani kehidupan seperti sedia kala.

“Tiada lagi kematian. Tiada lagi yang masuk hospital. Tiada lagi tangisan. Tolong lah faham wahai semua. Kami terpaksa bertegas jika terpaksa. Nasihat elok-elok tapi masih buat tak tahu,” kongsi Glen Andr di Facebook.

Berikut adalah kiriman asal yang dimuat naik di Facebook dan sehingga artikel ini ditulis sudah pun mendapat 47,000 perkongsian dan hampir 6,000 ribu komen.

Baca perkongsian lain kami sebelum ini mengenai Perintah Kawalan Pergerakan (PKP). Klik pautan di bawah untuk membaca.

Perdana Menteri Umum PKP Dilanjutkan Sehingga 14 April

PM Rayu Rakyat Malaysia ‘Stay At Home’ Untuk Putuskan Rantaian COVID-19

Kerajaan Umum Pengecualian Memperbaharui Lesen Memandu Dan ‘Road Tax’ Sepanjang PKP


Penduduk Taman Diselar Langgar Arahan ‘Total Lockdown’ Semasa Aksi Kejar-Mengejar Polis

Ekoran peningkatan kes COVID-19 telah menaik mendadak, pihak kerajaan telah menguatkuasa semula pelaksanaan total lockdown selama dua minggu dari 1 Jun hingga 14 Jun.

Terbaharu, tular klip-klip video menunjukkan beberapa buah unit MPV PDRM cuba mengejar sebuah teksi dari Taman Medan sehingga ke PJ Old Town.

Aksi kejar-mengejar tersebut sangat mencemaskan kerana teksi tersebut memecut laju kerana cuba melarikan diri tanpa menghiraukan penduduk setempat yang berada di sekeliling kawasan tersebut.

Katanya langgar sekatan jalanraya. pic.twitter.com/84V715UEjr

— ₆⁶₆Apx²³ ₆⁶₆ 🇵🇸 (@Tsgxy_) June 2, 2021

Bagaimanapun, pengguna Facebook turut mempertikaikan penduduk setempat yang dilihat ‘bebas’ berkeliaran di jalanan seolah-olah tiada pelaksanaan total lockdown. Mereka kelihatan seperti tidak menghiraukan kes penularan wabak COVID-19 yang semakin meningkat hari ini.

Dari video itu juga kelihatan penduduk setempat telah mengetepikan undang-undang jalan raya dengan menunggang motosikal tanpa memakai topi keledar yang membahayakan diri semasa aksi kejar-mengejar berlaku.

Orang ramai memohon agar pihak berkuasa mengadakan rondaan di kawasan terbabit kerana risau ekoran penduduk setempat yang mengambil sambil lewa dalam mematuhi arahan pihak kerajaan akan menyebabkan peningkatan kes COVID-19 di kawasan tersebut.

Difahamkan pada video klip terakhir, pemandu teksi tersebut berjaya diberkas oleh anggota polis di sebuah kawasan kedai makan dan mendapati terdapat satu tiub straw disyaki dadah jenis Heroin dibahagian brek tangan sebelah kiri pemandu.

Sementara itu, baca lagi artikel-artikel yang menjadi pilihan pembaca The Vocket sepanjang minggu ini.

Isu Ibu Neelofa Dan Sultan Johor, Warganet Dakwa Mesej WhatsApp Seolah Dibuat-Buat

Gagal Bawa Isteri Ke Eropah, Hafizh Syahrin Luah Rasa Kecewa Terhadap Imigresen Malaysia

Gara-Gara Lori Mahu Elak Sekatan Polis, Jambatan ‘Laluan Tikus’ Runtuh


Penduduk Terkejut, Kota Berusia 300 Tahun Yang Tenggelam Muncul Kembali

Bandar berusia 300 tahun yang tenggelam disebabkan pembinaan empangan pada tahun 1970-an telah muncul kembali disebabkan cuaca kering.

Bandar ini diberi nama sebagai Old Pantabangan, terletak di wilayah Nueva Ecija, Filipina yang telah tenggelam hampir 50 tahun.

Kejadian ini telah mengejutkan orang ramai. Bekas penduduk dan pelancong telah berpusu-pusu ke empangan tersebut untuk melihat sendiri sisa kota yang kini tiba-tiba muncul.

Sebilangan penduduk yang percaya kepada teori konspirasi berpendapat bahawa kemunculan semula Old Pantabangan adalah tanda-tanda bahawa harapan masih wujud di tengah-tengah situasi pandemi COVID-19.

“Saya dibesarkan di tempat itu. Sebelum tenggelam, kami terpaksa larikan diri dan mencari tempat tinggal lain,” kata Alexander Agustin, seorang bekas penduduk yang mengaku gembira kerana dapat kembali ke tempat itu.

Pada tahun 1970-an, penduduk kota Old Pantabangan terpaksa mengorbankan harta benda dan kenangan mereka untuk memberi kebenaran kepada pembinaan salah satu empangan terbesar di Asia Tenggara.

Terdahulu, Setiausaha Luar Filipina telah mencetuskan kontroversi apabila menyatakan bahawa Sabah bukan negeri milik Malaysia. Klik pautan di bawah untuk membaca.

‘Claim’ Sabah Bukan Milik Malaysia, Kenyataan Setiausaha Luar Filipina Ini Cetus Kontroversi

Di Filipina, Batalkan Pesan Penghantaran Makanan Boleh Dipenjara Selama 6 Tahun

Bagaimana Kaum Miskin Dipaksa Berjuang Sendiri Di Tengah Situasi COVID-19 Di Filipina?


Adakah Rekaan Moden Rumah ‘Tanpa Bumbung’ Satu Idea Yang Bagus?

Rekaan rumah yang terkini kebanyakkannya mempunyai rekaan yang moden dan ‘tidak berbumbung’. Maksud tidak berbumbung ini adalah bahagian atas tidak lagi berbentuk ‘segi tiga’ tetapi rata. Tuan Azizul Azli Ahmad membuat penjelasan adakah trend rumah tanpa bumbung ini bagus atau pun tidak.

1. Kebanyakkan reka bentuk rumah hari ini semakin hilang bumbungnya. Kos ubah suai kediaman yang melibatkan bumbung merupakan kos yang mahal dan tinggi.

2. Bumbung yang tidak baik akan beri kesan kepada hujan dan haba pada rumah kita.

3. Selain itu, peranan bumbung untuk ‘cepat-cepat jangan lambat-lambat’ bawa air keluar dari bangunan. Semakin lama air berada atas bumbung, semakin tidak baik.

4. Air yang lambat turun ini akan meresap ke dalam dinding menjadi ejen pereputan dan pemankin tumbuhnya kulat.

5. Bumbung atap curam paling baik kerana hujan yang lebat bagi air keluar cepat-cepat dari atas bumbung agar tak jadi beban.

6. Semakin tinggi bumbung rumah kita, semakin baik dan sejuk kediaman.

7. Jika bumbung rumah kita rata seperti ini, pastikan ketinggian dinding melebihi 3.2 meter ke atas. Semakin tinggi dinding semakin besar ruang udara beralih dan bergerak, semakin sejuk kediaman kita.

8. Kebanyakkan bumbung rata begini tiada bukaan untuk laluan udara, ia direka untuk tujuan pemasangan pendingin hawa. Berapa bil pendingin hawa yang kita akan tanggung selama beli kediaman ini nanti? Bil bayar setiap bulan, hutang rumah bayar 30 tahun ke depan?

9. Sebab itu rumah zaman dulu ada laluan udara dan airwell agar kediaman kita tidak menjadi perangkap haba yang panas membara di jiwa.

Tidak semua yang nampak baru dan moden itu baik buat kita kawan. Hati-hati membeli kediaman jenis ini.

Membayar hutang kediaman yang mahal itu sudah cukup melukakan dan membebankan, apatah lagi biaya baiki rumah dan billyang mahal setiap bulan.

Azizul Azli Ahmad
Fakulti Senibina Perancangan Dan Ukur

Bantu sampaikan tulisan ini pada semua sahabat kita agar tidak salah membeli kediaman. Kita mungkin sekali seumur hidup beli kediaman, bukan sepanjang zaman.


Penduduk TTDI Gagal Halang Projek Kondo Rimba Kiara Daripada Diteruskan

Selepas setahun memulakan usaha memprotes sebuah projek pembinaan kondominium dibina di atas tapak Taman Rimba Kiara, persatuan penduduk TTDI terpaksa akur dengan keputusan mahkamah yang menolak permohonan mereka untuk menghentikan projek tersebut.

Peguam yang mewakili penduduk TTDI, Balan Nair menerangkan sebab permohonan ditolak kerana projek ini melibatkan pihak ketiga iaitu Yayasan Wilayah Persekutuan (pemilik tanah) dan Memang Perkasa Sdn. Bhd (pemaju) yang telah melabur melebihi RM115 juta. Pihak ketiga ini akan kerugian wang pelaburan jika kes ini dibawa ke mahkamah.

Penolakan permohonan ni juga menyebabkan mereka perlu membayar RM10,000 – RM40,000 kepada setiap pihak yang terlibat iaitu City Hall, Yayasan Wilayah Persekutuan, Memang Perkasa Sdn Bhd dan Persatuan Penduduk Sunderem. Anda boleh membaca lanjut tentang kes ini di sini.

Apakah pandangan anda tentang kes ini? Adakah perlu dikorbankan sebuah taman untuk didirikan satu lagi kondominium? Kongsikan pendapat di bawah.


Penempatan Mangsa Bencana Alam Ini Boleh Dijadikan Inspirasi Untuk Membantu Pasca Banjir 2014

Ramai pengguna Facebook membincangkan tentang bantuan selepas bencana banjir bagi mangsa-mangsa terutamanya tentang tempat tinggal dan bekalan air bersih. Mungkin penetapan mangsa bencana alam di Jepun ini boleh dijadikan inspirasi untuk membantu pasca banjir.

Baca ini: Bantuan dan Sokongan Banjir 2014 Patut Setara Dengan Tsunami 2004 Di Utara Malaysia

Onagawa Container Temporary Housing (2011)

Penempatan perumahan sementara ini dibina dari kontena terpakai dan sehingga kini masih ada keluarga yang tinggal di penempatan sebegini. Penempatan ini dibina pada 2011 selepas Jepun dilanda tsunami pada Mac 2011. Walaupun ia hanya nampak biasa di luar, tetapi dalamannya dibina dengan kemas dan praktikal.

Projek NTH (New Temporary House) ialah inisiatif untuk membangunkan perumahan kos rendah yang menepati ciri-ciri ini:
1) Meningkatkan keadaan perumahan negara dengan mewujudkan peluang pekerjaan baru.
2) Mengeksport unit perumahan bantuan kepada negara-negara lain yang telah mengalami bencana.
3) Panel struktur FRP adalah mudah untuk dibina walaupun oleh pekerja tidak mahir.


Mengejutkan, Kanak Kanak Lelaki Berusia 5 Tahun Ini Menjumpai Dinosaur

Wylie Brys, kanak-kanak lelaki bertuah berusia lima tahun berasal dari Texas, mengejutkan ayahnya dengan menunjukkan sesuatu di tangannya. Tim Brys dan anak lelakinya memiliki hobi yang sama. Dan, apa yang ditemui anak lelakinya kali ini benar-benar mengejutkannya. Menurutnya, penemuan yang mungkin hanya sekali dalam hidup mereka itu sangat tidak disangka dan ianya pasti sesuatu yang sangat menarik.

Fosil kepala dinosaur yang ditemui Wylie Brys merupakan antara spesis yang jarang-jarang ditemukan. Dinosaur telah menghuni bumi sekitar seratus enam puluh juta tahun dahulu. Dinosaur merupakan haiwan bertulang belakang dengan seribu spesis yang berbeza, menurut ahli paleontologi. Fosil yang ditemui sejak September lagi, dianggar berusia seratus juta tahun. Bagi mereka yang meminati kisah Jurassic Park pasti teruja dengan penemuan terbaru ini.

Kami berharap agar hobi adik Wylie Brys terus mekar dengan penemuan hebat ini, walau hakikatnya beliau masih belum faham dengan apa yang ditemuinya itu lagi. Semoga dengan hobi dan minatnya ini, bakal lahir lagi seorang yang ahli dalam bidang arkeologi atau juga seorang pakar sejarah.

LIKE dan FOLLOW Vocket di Facebook serta Instagram